Alumnista Fakulteta sporta donirao zvučnu loptu golbalistima\nPočetak/Stare vesti/Некатегоризовано/Alumnista Fakulteta sporta donirao zvučnu loptu golbalistima\nBivši student Fakulteta sporta i fizičkog vaspitanja Univerziteta u Nišu, profesor Saša Kostić (44), već četiri godine radi u Fondaciji za inkluziju Inspiracija (Inspire – the Foundation for Inclusion) na Malti. Angažovan je na poslovima sportske edukacije dece i adolescenata sa autističnim spektrom poremećaja. Posebna specijalnost mu je adaptivno plivanje, tačnije hidroterapeutske procedure.\nOn je posetio visokoškolsku instituciju u kojoj je stekao formalno obrazovanje i specifična iskustva u radu sa osobama sa invaliditetom. Tokom svog boravka na Malti je ostao u kontaktu sa nastavnicima, saradnicima i studentima našeg fakulteta. Kako nekoliko puta godišnje dolazi u Niš, često deli svoje bogato iskustvo sa studentima svog bivšeg fakulteta, a krajem 2016.godine je bio i predavač na prestižnom ADAPTS-ovom seminaru.\n„Imao sam ideju da doniram neophodne rekvizite nekim sportskim klubovima za OSI. Saznao sam da je u Nišu deficitaran rekvizit zvučna lopta za golbal. Zato sam odlučio da je doniram. Sjajno je što će ga koristiti golbalisti za svoje treninge, a studenti za nastavu“, rekao je profesor Saša Kostić.\nGolbal je sport koji se u Nišu razvio pre svega zahvaljujući Fakultetu sporta i fizičkog vaspitanja Univerziteta u Nišu koji je obrazovao mnoge trenere u golbalu koji rade na celoj teritoriji Srbije. Mnogi studenti FSFV-a su volonteri i pratioci na turnirima i kampovima u golbalu, a golbal se igra i na nastavi iz predmeta Sport OSI. Golbal je i predmet mnogih naučnih istraživanja nastavnika, saradnika i studenata FSFV-a.\nGolbal klub „Nais“ je dvostruki uzastopni šampion države, daje najveći broj reprezentativaca, a uspešan je na međunarodnim turnirima održanih u proteklih godinu dana,Tešanj, Niš, Malme. Uslovi za trening i pomoć sa strane gotovo da ne postoji, osim FSFV-a i društveno odgovornih pojedinaca, kao što je profesor Kostić.\n„Lopte za golbal su specifične, mogu se nabaviti samo u inostranstvu. Zahvaljujemo se profesoru Kostiću na poklonu. Prirodno je da primopredaju ovog poklona imamo na FSFV, našoj drugoj kući, gde treniramo i imamo sparinge”, rekao je predsednik Golbal kluba „Nais“, Stefan Stevanović.\nPo prijemu donacije od strane profesor Saše Kostića, predsednik golbalista „Naisa“, Stefan Stevanović, poklonio je dres ovog mladog i uspešnog sportskog kolektiva.\nSaša Kostić, instruktor je adaptivnog plivanja i hidroterapeut pri Inspire – fondaciji za inkluziju, Marsaskala, Malta. Angažovan je i na aktivnostima dnevnog boravka dece i mladih sa invaliditetom u pomenutoj ustanovi. Honorarno radi za Plivački klub „Swim Aid” na poslovima instrukcije i treninga plivanja osoba sa invaliditetom. Krajem 2018. godine je određen od strane Paraolimpijskog komiteta Malte za selektora paraolimpijaca za Paraolimpijske igre u Tokiju 2020. godine.\nZavršio je osnovne studije na Fakulteta sporta i fizičkog vaspitanja Univerziteta u Nišu. Bio je instruktor i trener u Plivačkom akademskom klubu za osobe sa invaliditetom „Delfin“ u Nišu, a jedno vreme i logističar. Učesnik je i organizator više seminara, takmičenja i kampova u oblasti adaptivnog plivanja u Srbiji, Hrvatskoj, Turskoj, Grčkoj, Italiji i na Malti. Učesnik je više seminara za podizanje organizacionih kapaciteta paraolimpijskih organizacija u okviru AGITOS fondacije Međunarodnog paraolimpijskog komiteta. Neko vreme je bio na poziciji tehničkog sekretara Asocijacije adaptivnog plivanja Srbije.\nInicijator je više uspešnih sportskih saradnji između Srbije i Malte. Bio je predavač kao predstavnik Malte na čuvenom ADAPTS-ovom seminaru krajem 2016. godine sa jednom teoretskom i praktičnom demonstracijom iz plivanja dece sa autizmom.\nGolbal Klub NAIS Saša Kostić zvučna lopta\nSrebrna medalja za Golbal klub Nais iz Niša na takmičenju u Malmeu\nGolbal klub Nais iz Niša na takmičenju u Malmeu


Aktuelni šampion Slovenije otpustio je Igora Bišćana koji im je doneo titulu nacionalnog prvaka, a Stojanović se čelnicima kluba nametnuo kao idealno rešenje zbog toga što ima iskustva rada u ovoj zemlji. On je vodeći Domžale osvojio dva pehara namenjena prvaku, a bio je i selektor reprezentacije Slovenije.\nOvaj 48-godišnji strateg vodio je Crvenu zvezdu u sezoni 2013/2014 sa kojom je osvojio trofej u Superligi Srbije. Te sezone sa klubom je vezao 15 pobeda u drugom delu sezone i tako predvodio tim do 26. šampionskog pehara.\nTog leta ekipa sa stadiona "Rajko Mitić" izbačena je iz evropskih takmičenja, tako da će sada sa Olimpijom pokušati da uradi ono što nije mogao sa Zvezdom, da napadne plasman u Ligu šampiona.


Konzul: Šestoro povređenih Srba pušteni iz bolnice\nTanjug 11. jula 2019. 12:22\nSOLUN – Konzul Srbije u Solunu Dragana Glišić izjavila je za Tanjug da je konzulatu iz bolnice u Nea Mudanji na Halkidikiju potvrđeno da je šestoro srpskih državljana, koji su tu primljeni zbog povreda zadobijenih u velikom nevremenu na ovom grčkom poluostrvu, danas pušteno iz bolnice.\n„Pušteni su svi, imali su lakše povrede, ogrebotine, niko nije zadržan“, kazala je Glišićeva.\nU vezi s informacijom grčkih medija da je u nevremenu koje je pogodilo Halkidiki povređena i 13-godišnja devojčica iz Srbije, koja je primljena u solunsku bolnicu „Genimatas“, Glišićeva je rekla da konzulat o tome nije obavešten i verovatno ni neće, ako se roditelji već nalaze pored maloletnog lica o kojem bolnica ne objavljuje podatke.\n„Sada su svi putevi k ovom poluostrvu, odnosno Kasandri i Sitoniji otvoreni za saobraćaj, na ‘prvom prstu’ Kasandri struja je trenutno u prekidu, kao i telefonske i internet veze, a normalizacija se očekuje do kraja današnjeg dana. Postoji zabrana kretanja motornih vozila samo u brdskim predelima“, kazala je Glišićeva i dodala da će ove informacije biti postavljene i na sajt konzulata.\nGrčki mediji objavili su da je u solunsku bolnicu „Genimatas“ primljeno petoro dece povređene u nevremenu, među kojima je i devojčica iz Srbije, a niko nije u životnoj opasnosti.\n„Tu su četiri devojčice i jedan dečak koji su povređeni, ali nisu u opasnosti. Jedno dete imalo je povrede glave zbog kojih je bila neophodna operacija, hospitalizovano je i nije u opasnosti. Radi se o deci čije su porodice iz Grčke i iz inostranstva, a boravili su tu kao turisti. Jedna od devojčica, koja ima 13 godina, srpska je državljanka, a ostala deca su Grci“, rečeno je u toj bolnici.


Češki premijer kritikovao SZO\nČeški premijer Andrej Babiš poručio je danas Svetskoj zdravstvenoj organizaciji da joj je bolje da ćuti pošto dugo nije preporučivala zaštitne maske niti je znala uopšte na početku da je počela neka pandemija, nego što sada kritikuje zemlje uspešne u suzbijanju korona virusa kao što je Češka.\n"Ljudi bez simptoma mogu da prenose virus. Testiranje, trasiranje kontakata i izolacija nemaju nikakvu alternativu u suzbijanju Kovid-19. Ni kod nas, ni bilo gde drugde", saopštila je češka kancelarija SZO, prenosi Beta.\nČeški premijer odgovorio je drugom statistikom, brojem preminulih od korona virusa na milion stanovnika, gde je Češka šesta od kraja među 31 evropskom zemljom, sa 41 preminulim na milion stanovnika i ukupno 437 umrlih, dok gore pokazatelje imaju visoko na listi, recimo, Francuska sa 471 mrtvim na milion stanovnika, Holandija sa 364, Severna Makedonija sa 299 ili Austrija sa 83 preminula, Mađarska sa 65 ili Poljska sa 56 preminulih od Covida-19 od početka pandemije.\n"Čitam sad šta je objavila SZO. Ista SZO koja nije preporučila maske niti je znala da je pandemija. Po meni, trebalo bi da ćute", reagovao je na Tviteru premijer Babiš i objavio spisak preminulih na milion stanovnika od sedmog do 31. mesta na spisku evropskih zemalja i upozorio da tu Češka stoji vrlo dobro.\nJedan od razloga da se sistem promeni tako da se smanji broj testova, jer se ne bi trasirali kontakti kontakata a takođe bi na test išli samo ljudi sa simptomima, jeste to što lokalne sanitarne inspekcije u žarištima u Češkoj, pre svega u Pragu, priznaju da ne stižu da blagovremeno testiraju i trasiraju sve kontakte po sadašnjem temeljnom sistemu.\nPoljski informativni portal Onet.pl donosi danas pregled dnevnih testiranja, kada je prema saopštenju ;poljskog Ministarstva zdravlja 1. septembra obavljeno 29.400 testova, dan kasnije 34.100 testova ali već 3. septembra 15.600 testova, dok je 7. septembra obavljeno svega 10.300 a krivulja otkrivenih pozitivnih slučajeva pratila je broj obavljenih testova i takođe je u osetnom padu.


BARinfo - Aktivnosti u MZ Ostros i Bar III za dobrobit građana\nby Vjera Knežević Vučićević | 25:05:2018 | 16:49:00\nBarsko zaleđe posljednjih godina dobija pažnju koju zaslužuje - ulaganje u infrastrukturu i nastojanje da se kvalitet života mještana podigne na viši nivo, daju odlične rezultate. Predsjednici mjesnih zajednica su jednoglasni u toj ocjeni.\nOstros je područje u kojem su realizovani brojni projekti. Među najvažnijima su ulaganja u asfaltiranje i sanaciju putne infrastrukture. “U cilju nesmetanog odvijanja saobraćaja u ovom dijelu grada urađeno je betoniranje puta od Ardolića do Maršića, puta za Donje Curoviće, puta za Ljekperiće, potom betoniranje puta za Tafoviće i dio puta za Ćurjane, kao i sanacija udarnih rupa kroz mjesnu zajednicu”, navodi predsjednik MZ Ostros Naser Kraja.\nRealizacijom projekta izgradnje panoramske rute “Između dvije čarobne obale” sa sedam vidikovaca - odmorišta u atraktivnom zaleđu opštine Bar značajno se doprinijelo poboljšanju same turističke ponude. Vidikovci su izgrađeni na potezu od Virpazara, preko Sutormana do Ostrosa, odakle se pruža impresivan pogled na prirodne ljepote i turističke atrakcije razuđene barske opštine u Godinju, Donjim Murićima, Livarima, Stegvašu, Tuđemilima, Sutormanu i Limljanima.\nU prethodnom periodu intenzivno se radilo na unaprijeđenju razvoja seoskog turizma na području Crmnice, kroz obnovu starih seoskih kuća i plasiranje autentičnih domaćih proizvoda.\n“Opština Bar je u protekle četiri godine opredijelila 1.370.000€ za podsticanje razvoja poljoprivrede i ruralne infrastrukture kroz pomoći za vodosnabdijevanje na bezvodnom području i proizvodnju u plastenicima, kao i unaprijeđenje stočarstva, pčelarstva, vinogradarstva, maslinarstva, voćarstva i organske proizvodnje”, navodi Kraja. Govoreći o razvojnim potencijalima on ističe da je, imajući u vidu da su “mladi najbolji kapital i budućnost grada, Opština Bar u protekle četiri godine stipendirala najtalentovanije studente u ukupnom iznosu od 125.275€. Lokalna samouprava je nastavila lijepu tradiciju nagrađivanja učenika dobitnika luče A i B, a prvacima sa područja Bara darivani su kompleti knjiga. Obezbijeđen je i prevoz za učenike iz ruralnih područja barske opštine”, ističe predsjednik MZ Ostros.\nOpština Bar, u saradnji sa JU Centar za socijalni rad za opštine Bar i Ulcinj, Crvenim krstom i drugim humanitarnim organizacijama, brine o najugroženijim kategorijama društva u Baru tako što izdvaja značajna sredstva za socijalnu i dječiju zaštitu kroz naknade za novorođeno dijete, pomoć u kući i jednokratne novčane pomoći.\n“Kada je riječ o Ostrosu, važno je podsjetiti i da je turska agencija za razvoj TIKA uradila besplatan projekat za vodosnabdijevanje Krajine koji čeka realizaciju. Uspostavljena je autobuska linija (dva puta nedeljno- ponedeljkom i petkom) na relaciji Bar- Ostros- Đuravci. Sanirana je stara zgrada mjesne zajednice u centru Ostrosa i javna rasvjeta…. Urađena je i sanacija potpornog zida na lokaciji Veliki Ostros dužine 97 metara. Intenzivno se radi na otvaranju dva nova granična prelaza izmedju dvije države, na lokalitetima Ckla i Zoganje.Važno je napomenuti činjenicu da je riječ o jednom kopnenom i jednom vodenom prelazu, koji će u budućnosti značajno rasteretiti Sukobin, naročito u mjesecima ljetnje turističke sezone”, zaključuje Kraja.\nMjesna zajednica Bar III obuhvata površinu od 96 ha sa oko 2. 200 stanovnika.\n“Najvažniji projekti koji su tokom protekle četiri godine realizovani na području ove mjesne zajednice su izgradnja primarne kanalizacione infrastrukture u dužini od oko 1.900 metara u Ulici kraljice Jelene Anžujske, u Ulici Beogradskoj i dijelu Ulice Petra Vojvodića. Nakon izgradnje kanalizacione mreže, ove ulice su asfaltirane u punoj širini, čime su dobijene bezbjednije i savremenije saobraćajnice. Na teritoriji MZ u protekle 4 godine su asfaltirane i Ulice majora Milovana Mećikukića i Ulica Trgovačka. Pored infrastrukturnog ulaganja, u skladu sa DUP Topolica IV počelo se sa privođenjem prostora namjeni, odnosno izgradnji stambeno-poslovnih objekata-zgrada i prostora koji će biti namijenjeni poslovanju-prodaji, što bi podrazumijevalo i otvaranje novih radnih mjesta”, navodi v.d. sekretara Sekretarijata za komunalno- stambene poslove i zaštitu životne sredine Dejan Škerović.\nPrioriteti građana ove mjesne zajednice su otvaranje novih radnih mjesta, legalizacija izgrađenih objekata i uređenja prostora u skladu sa važećim planskim dokumentima.\n“Osim ovoga, neophodno je i rješavanje izlivanja korita potoka pored Ulice Bjeliške, nastavak izgradnje kanalizacione mreže u skladu sa planskim dokumentima, rekonstrukcija trotoara duž novoasfaltirane Ulice Beogradske, rješavanje saobraćajnog ulaza u naselje Sokolana, kao i mnogi drugi projekti sa kojima će biti riješena problematika infrastrukturnog uređenja”, kaže Škerović.\nOn ističe da je u proteklom periodu najveći problem predstavljala neizgrađena kanalizaciona infrastruktura u skladu sa planskim dokumentom. “Jedno od najvećih neriješenih pitanja, a za koja su trenutno pokrenute aktivnosti, jesu pitanje rješavanja kanalizacije u Zgradama Prvoborca i izlivanje korita potoka pored Ulice Bjeliške. Lokalna samouprava je pokrenula aktivnosti u tom pravcu, pri čemu će se izgradnjom primarne kanalizacione mreže stvoriti mogućnost za izradu projektne dokumentacije, a kasnije i izgradnju sekudarne kanalizacione mreže u manjim bočnim ulicama”, objašnjava Škerović.\nOn ističe da građani MZ Bar III od lokalne uprave očekuju da i ubuduće nastavi sa ulaganjima i uređenjem prostora, čime će se podići kvalitet života, a od značaja je i što kvalitetno komunalno uređenje I moderna infrastruktura uslovljavaju i rast cijena nekretnina. Škerović procjenjuje da je ova mjesna zajednica “neiskorišćeni potencijal grada Bara i predstavlja mogućnost za širenja užeg centra grada, što potvrđuje i sam naziv planskog dokumenta - Topolica IV.


PREDSEDNIK VUČIĆ SAOPŠTIO: U maju još po 100 evra dobiće svi mladi ljudi u Srbiji\n- Malopre smo završili sastanak, predsednica vlade Ana Brnabić, ministar finansija Siniša Mali i ja - rekao je Vučić.\nOn je rekao da je doneta odluka da građani mogu da računaju na najmanje još 100 evra do kraja maja.\n- Želim da obradujem ljude u Srbiji i to nema veze sa izborima, još po 100 evra dobiće svi mladi ljudi u Srbiji. To će biti svakako pre Vidovdana - rekao je Vučić.\nPROČITAJTE: NOVA POMOĆ MLADIMA OD DRŽAVE: Detaljan spisak uslova koje morate da ispunite!\n- To je način da pokažemo brigu prema njima, ali da im pokažemo da moraju da poštuju procedure, i da nauče odgovornost. To neće biti pre izbora, i mogu da očekuju još najmanje 100 evra od države. Uradimo sve što obećamo. Za tri dana kreće isplata 20 hiljada dinara za penzionere, to je oko 34 milijarde, čime pokazujemo da u vreme krize za koju nismo krivi i energetske i inlflatorne da želimo da pomognemo ljudima i da podstaknemo dodatnu potrošnju, da bismo naš ekonomski rast mogli da podignemo na još viši nivo, jer je to suština svega - istakao je Vučić.\n- Mi u ovom trenutku pregovaramo sa 92 investicija, a ukupna vrednost tih investicija je 7,3 milijardi, što je radnih mesta 35000 radnih mesta. Mi u ovom trenutku imamo rekordnu zaposlenost u Srbiji, nedostaju nam zanatlije - naveo je predsednik.


Uhapšeni su, uz saglasnost kantonalnog tužioca, privedeni u Policijsku stanicu Gračanica radi kriminalističke obrade.\nU Gračanici su uhapšeni mještani A.H.(26) i A.H. (23) koji se dovode u vezu sa sa pucnjavom iz vatrenog oružja i detonacijom u mjestu Bazen u ovoj opštini, saopšteno je danas iz Ministarstva unutrašnjih poslova Tuzlanskog kantona.\nTokom uviđaja, policija je u mjestu Bazen u opštini Gračanica pronašla pušku kalibra 7,9 milimetara, automatsku pušku kalibra 7,62 milimetra, nekoliko metaka, nož, kao i krater na betonskoj površini koji je, najvjerovatnije, nastao od eksplozije bombe.\nPolicija preduzima mjere na dokumentovanju i utvrđivanju okolnosti u vezi ovog događaja, koji je policiji prijavljen sinoć oko 20.30 sati.\nRadio Gračanica je objavila da se radilo o tzv. sačekuši i obračunu dviju kriminalnih grupa.\nGrađani Gračanice su zabrinuti za svoju sigurnost jer je ovo već druga pucnjava u užem centru grada u protekla dva dana.\nUpotrebe vatrenog oružja bilo je i u subotu navečer u parku kod zgrade Općine, ali i o ovom događaju nije bilo zvanične informacije iz PU Gračanica i MUPTK-a.


Proba ruske interkontinentalne balističke rakete Sarmat (Foto: AFP/Russian Defence Ministry/Handout)\nSjedinjene Države ne vjeruju da postoji prijetnja da Rusija upotrijebi nuklearno oružje uprkos nedavnoj eskalaciji retorike u Moskvi, rekao je u petak neimenovani visoki zvaničnik Pentagona.\n"Nastavljamo da pratimo njihove nuklearne kapacitete svakog dana što najbolje možemo i ne procjenjujemo da postoji prijetnja od upotrebe nuklearnog oružja, i nema prijetnje po NATO teritoriju", rekao je zvaničnik novinarima.\nRuski šef diplomatije Sergej Lavrov rekao je u ponedeljak da Zapad ne bi trebalo da potcijeni povišeni rizik od nuklearnog konflikta zbog Ukrajine.\nRusija je ranije ovog mjeseca saopštila da planira da do jeseni rasporedi novo testiranu interkontinentalnu balističku raketu "Sarmat", koja ima kapacitete za nuklearni napad na SAD, podsjeća agencija Reuters.\nZapadna strahovanja zbog rizika od nuklearnog rata povećala su se nakon što je ruski predsjednik Vladimir Putin pokrenuo ofanzivu na Ukrajinu 24. februara, a u govoru ukazao na nuklearne snage Moskve i upozorio da bi bilo koji pokušaj da se Rusija spriječi "doveo do neviđenih posljedica u vašoj istoriji".\nBritanski premijer Boris Džonson rekao je ove nedelje da ne očekuje da će dalji vojni neuspjesi Rusije u Ukrajini natjerati Putina da upotrijebi taktičko nuklearno oružje u toj zemlji, ističući da ruski lider ima prostora za manevar i za okončanje konflikta.\nDirekror američke CIA-e Vilijam Berns rekao je ranije ovog mjeseca da ne bi trebalo olako shvatiti prijetnju od potencijalne ruske upotrebe taktičkog nuklearnog oružja u Ukrajini, ali da obavještajna agencja nije vidjela mnogo dokaza u praksi koji bi pojačali ta strahovanja.\nZelenski i Putin na samitu G-20 u novembru


POLJOBERZA - Svetski standardi u domaćim firmama\nSvetski standardi u domaćim firmama\nTokom godine koja je na izmaku 343 naša privredna društva potpisala su ugovor o korišćenju podsticajnih sredstava za uvođenje i sertifikaciju sistema bezbednosti hrane. Na taj način ona su se ugovorno obavezala - kroz sprovo|enje akcije „Mislite na vreme“ - na implementaciju i sertifikaciju integrisanog HACCP / ISO 9001 sistema odnosno standarda, dok ih je bezmalo 300 odbijeno\nSumirajući podatke iz protekle godine kada je 242 preduzeća potpisalo iste ugovore sa Ministarstvom poljooprivrede kao i još 56 preduzeća koja su subvencionisana posredstvom donacije USAIDa i ministarstva, dolazi se do podatka da je trenutno oko 650 preduzeća u procesu implementacije ili je sertifikovalo integrisani navedeni standard. Ovaj podatak možda ima veću težinu ako se uporedi sa rezulatima ankete sa početka 2004. godine koji kažu da 85% domaće prehrambene industrije nikada nije čulo za HACCP. Sa aspekta ciljeva nacionalnog projekta, Ministarstvo je delovalo u dva smera, prvi, koji je trebalo da otkloni tehničku barijeru u međunarodnoj trgovini po sporazumu Svetske trgovinske organizacije kao i higijenskom paketu regulativa Zakona o hrani Evropske Unije. Rezultat ovog aspekta najbolje ilustruje podatak da su preduzeća koja su nastupala na 22 međunarodna sajma u dve godine, (a subvencionisana od strane Ministarstva poljoprivrede), realizovala više od 70 miliona evra ad hoc ugovora i potpisala desetine dugoročnih ugovora o plasmanu ili saradnji sa stranim partnerima. Sa drugog, ništa manje bitnog aspekta, Ministarstvo je nastojalo da izradom Strategije o bezbednosti hrane i Zakona o hrani kao krovnih zakonskih akata reguliše postavku proizvodnje i manipulacije hrane.\nOvo je činjeno na osnovama odredbama koji predstavljaju sisteme sledljivosti, procedure analize rizika metodom kritičnih i kritičnih kontrolnih tačaka ( HACCP) kao i zakonsku odredbu sa datumom stupanja na snagu - prvog januara 2009. godine, što je dato Zakonom o Veterini za proizvođače hrane animalnog porekla. U međuvremenu, a nezavisno od aktivnosti ministarstva, domaćini i veletrgovci, pre zakonskog roka postavili su, u skladu sa svojom poslovnom politikom, pred svoje snabdevače zahtev o pisanoj podvrdi kvaliteta i bezbednosti hrane izdatoj od strane akreditovanih organizacija registrovanih u Republici Srbiji. Analizom strukture korisnika subvencije (proizvodnje pića 18% hladnjače 16%, mlinskopekarska 15%, konditorska 15%, mlekare 15%,mesna 10%, proizvodnja kečapa, majoneza\ti senfa, praškastih proizvoda, stočne hrane i proizvodnje zdrave hrane 11%) uočljivo je da su ovi sistemi potreba svih subjekata bez razlike sa aspekta proizvodnog asortimana. Valja ovde naglasiti da je za sledeću 2007. godinu, Sektor za agrarnu politiku predložio još jednu godinu subvencionisanja implementacije i sertifikacije sistema bezbednosti hrane uvezano sa subvenciom izvozno orjentisanih sertifikovanih preduzeća za nastupe na međunarodnim sajmovima hrane. Pored procesnih principa HACCP-a, predlog je da se od sledeće godine stimulišu i posebni standardi zemalja uvoznica iz Srbije ( BRC, IFS) kao i standard primarne proizvodnje (EUREPGAP) za ona preduzeća koja imaju izvoznu orijentaciju ka tim tržištima. U smislu izgradnje inspekcijske infrastrukture ministarstva za nadzor nad budućim zakonskim odredbama, sektor je predložio saradnju sa Kanadskom Agencijom za hranu, sa jasnim ciljevima stvaranja državnog notifikacionog tela, izrade generičkih kodova za 7 procesnih grana, izradu registra preduzeća koja posluju u skladu sa zahtevima EU za uvoz iz trećih zemalja (HACCP registar), obuku inspekcijskih službi i izradu ček listi po generičkim kodovima. Na ovaj način već krajem sledeće godine Srbija bi trebalo da dobije prve inspekcijske službe spremne da vrše nadzor nad sistemima bezbednosti hrane HACCP, što bi suštinski značilo da iza pisanog kvaliteta umesto kao što je do sada praksa, da stoje akreditovane sertifikacione kuće, stajati Republika Srbija, a svaki ugovor potpisan sa našim preuzećem podrazumeva će po automatizmu da hrana poreklom iz Srbije dolazi od proizvođača koji posluju po normama Srbije i EU. B. Lazić


Za sedam meseci u EU počinje automatsko ograničenje brzine! | Auto magazin\nPočetna strana » Najnovije » Za sedam meseci u EU počinje automatsko ograničenje brzine!\nZa sedam meseci u EU počinje automatsko ograničenje brzine!\nEvropska unija je nedavno donela odredbu koja pomalo zvuči kao da je “pozajmljena” iz romana Džordža Orvela – ‘1984’. Naime, svi novi evropski automobili predstavljeni posle juna 2022. godine moraće da budu opremljeni ograničavačima brzine.\nŠtaviše, modeli predstavljeni pre ovog roka moraće da dobiju ovu tehnologiju do 2024. Inače, vest uopšte nije nova – odluka je izglasana pre dve godine, a iako je delovalo kao nešto što nas čeka u budućnosti, sada dolazi već ove godine.\nNa papiru izgleda da plan nema nedostataka. Naime, Evropska komisija je Uredbom propisala da svi novouvedeni tipovi vozila (automobili, kombiji, kamioni, autobusi…) moraju da imaju ugrađen Inteligentni sistem prilagođavanja brzine (Intelligent Speed Assistance – ISA) na tržištu EU od 6. jula 2022. godine, kao i da će od 7. jula 2024. godine ova obaveza biti proširena na sva nova vozila u prodaji, bez obzira da li se radi o modelu koji tek dolazi na tržište ili o onom koji je u ponudi već godinama.\nZa nešto više od dve i po godine, dakle, svako vozilo u salonu moraće da ima ugrađen sistem koji pomoću kamere, navigacije i GPS sistema prepoznaje propisanu brzinu na određenom putu i upozorava vozača zvukom, vibracijama ili čak privremenim ublažavanjem odziva na gas kako ne biste vozili prebrzo.\nIako je cilj ove tehnologije da spreči prekoračenje brzine, predviđeno je da vozač u svakom trenutku ima punu kontrolu nad vozilom i po želji može da premosti elektroniku, na primer, još jačim pritiskom na papučicu gasa.\nS tim u vezi, nije predviđeno da ISA sistem bude povezan sa funkcijom automatskog kočenja, pa čak ni da se elektronika ponovo aktivira nakon što vozač ignoriše upozorenje tokom vožnje. U takvom scenariju, sistem će se ponovo pokrenuti tek kada vozač ponovo pokrene vozilo, tako da će ISA sistem ograničiti brzinu u istoj meri u kojoj zvučno upozorenje može doprineti odluci o vezivanju pojasa vozača.\nVozači u Srbiji ne bi trebalo previše da brinu – obaveza ugradnje ISA sistema u polovne automobile nije predviđena.\nevropska komisijaISAlimiter brzine\nMMS auto January 10, 09:27\nPozitivno u celoj ovoj stvari je što elektronika može da se premosti jačim pritiskom na papučicu gasa. Znači ko hoće da poštuje u redu, ko neće ne mora. Nekada su uslovi na putu takvi da je opravdano dodavati gas.


Pretnje, uvrede i psovanja novinara na skupu pristalica Aleksandra Vučića (VIDEO) | Insajder TV - Više od vesti\nPretnje, uvrede i psovanja novinara na skupu pristalica Aleksandra Vučića (VIDEO)\nNa današnjem skupu pristalica i protivnika Aleksandra Vučića u Beogradu, nekoliko novinara i jedan fotograf su verbalno i fizički napadnuti od strane nepoznatih grupa ljudi. Policija koja je prisustvovala nekim od ovih incidenta, nije odmah reagovala.\nPolaganje zakletve novoizabranog Predsednika Aleksandar Vucica. Foto: Srđan Ilić\nNovinarka Insajdera i fotograf i novinar VICE-a, koji su hteli da fotografišu grupu momaka koji su pravili incidente ispred Skupštine Srbije, napadnuti su verbalno uz pretnje.\nGrupa je opkolila novinare i pretila da će ih fizički napasti ako ne prekinu da fotografišu uz konstataciju da "ništa ne sme izaći u javnost".\nNa konstataciju novinara da rade svoj posao i da će pozvati policiju, rečeno im je da „im policija ne može pomoći“. Pošto je policija sve vreme stajala preko puta i gledala šta se dešava, novinari su im se obratili i rekli da se ne osećeju bezbedno, a policija ih je uputila da se okolnim putem vrate na skup pristalica Aleksandra Vučića ispred Doma Narodne skupštine ako žele.\nPrethodno ista grupa krupnih momaka napala je predstavnike demonstrantske grupe „Sedam zahteva“ i pocepala im transparent, javio je reporter Insajdera sa lica mesta.\nNa pocepanom transparentu pisalo je „Narod gladuje, elita se raduje“.\nPolicija je nakon incidenta legitimisala pripadnike grupe „Sedam zahteva“, ali ne i one koji su im pocepali transparent. Kako je policija objasnila novinarima na licu mesta, legitimisani su predstavnici grupe „Sedam zahteva“ i novinari VICE-a i Insajdera, zbog, kako su rekli, „bezbednosne procene“.\nPrethodno je novinara Insajdera, koji je izveštavao ispred Skupštine sa mitinga pristalica Srpske napredne stranke, izvređao jedan od učesnika. On je uz brojne psovke, između ostalog rekao našem novinaru da ga je zapamtio i da će ga uhapsiti.\nNa sledećem snimku možete pogledati kako se pristalica SNS-a obraća novinaru Insajdera uz upozorenje da snimak obiluje neprikladnim rečnikom.\nNapadnute novinarke Danasa, Radio Beograda i Espresso.rs\nDok je uzimala izjavu od čoveka koji je udaljen sa skupa jer je nosio transparent na kom je pisalo "Uzeli ste mi penziju, uzeli ste mi stan, šta je sledeće?", danas je napadnuta i novinarka dnevnog lista Danas Lidija Valtner.\n"Dok sam pričala sa njim u trenutku su se pojavila dvojica ogromnih momaka u crnim majicama koji su krenuli da vuku tog demonstranta... On se opirao i pokušao da im kaže da ga dave, jer su mu oni držali takozvani zahvat 'kragna'. Kada sam ja pokušala da snimim to, jedan aktivista Srpske napredne stranke (SNS) mi je zapretio da će mi baciti telefon i pokušao da mi ga otme", rekla je novinarka Danasa agenciji Beta.\nNovinarka je dodala da su i nju, kao i demonstranta protiv Vučića, ti ljudi naočigled okupljenih simpatizera SNS, silom udaljili sa skupa i odvukli prema Pionirskom parku, gde im je prišao policajac u civilu.\n"Mene su tada pustili, a policajac je upitao tu dvojicu šta se desilo", rekla je ona.\nNovinarka Danasa je dodala da nije povređena, ali da je potresena, a redakcija dnevnog lista Danas najavila je krivičnu prijavu protiv organizatora skupa podrške Aleksandru Vučiću navodeći da poseduju snimke osoba koje su u ovom incidentu učestvovale.\nJoš jedan incident se, prema saopštenju NUNS-a, dogodio u podzemnom tunelu na Terazijama, kada su se pristalice Aleksandra Vučića sukobile sa njegovim protivnicima. Desetak muškaraca napravilo je kordon na izlazu. Na pitanje novinara odakle su i koga predstavljaju, oni su odgurnuli novinarku Radio Beograda i izbili joj diktafon. Prisutni policajci na to nisu reagovali.\nTakođe, portal Espreso.rs saopštio je da su pristalice SNS-a napale novinarku tog portala M. B. dok je izveštavala sa skupa ispred Narodne skupštine i zatražio od nadležnih organa da "odmah" otkriju i privedu odgovorne.\nEspreso.rs je naveo da je reporterka tog portala uzimala izjavu od jednog od učesnika protesta "kada je izvesni gospodin, evidentno simpatizer SNS, počeo rukama da gura našu novinarku".\n"Na to mu je ona poručila da je ne dodiruje i da skloni ruke s nje. Umesto toga, ta osoba joj se unela u lice i rekla:'Šta je bilo, hoćeš da ti lupim šamar'. Pretnje i zastrašivanja nastavili su se i kasnije, a našoj novinarki onemogućeno je da se na adekvatan način bavi svojim poslom", naveo je portal.\nIncidente koji su se dogodili tokom mitinga podrške Aleksandru Vučiću nije osudila Srpska napredna stranka.


► UNDP raspisao javni poziv za inovativna rešenja za borbu protiv koronavirusa\nProgram Ujedinjenih nacija za razvoj (UNDP), raspisao je javni poziv za inovativna rešenja ili replikaciju postojećih, koja doprinose zaštiti zdravstvenih radnika, ali i podizanju kapaciteta za dijagnostiku i lečenje obolelih od korona virusa, saopšteno je danas iz UNDP-a Srbija.\nUNDP je raspisao javni poziv u saradnji sa Svetskom zdravstvenom organizacijom (WHO), a sve u cilju što efikasnijeg suzbijanja epidemije.\nUNDP i WHO u Srbiji pozvali su pravna lica da predlože nove načine proizvodnje ili nabavke inovativnih proizvoda, tehnoloških rešenja i novih lanaca vrednosti za proizvodnju ili nabavku: lične zaštitne opreme, medicinske opreme kao što su respiratori/ventilatori, kompleta za testiranje na korona virus, opreme i unapređenje procesa za upravljanje opasnim infektivnim medicinskim otpadom.\nOdabranim projektima za koje se smatra da su spremni za primenu biće pružena mogućnost sufinansiranja troškova implementacije.\n"Pored zaštite zdravlja, cilj ovog izazova je da podstakne lokalnu proizvodnju i ohrabri inovacije i preduzetništvo u vreme krize", rekla je predstavnica UNDP u Srbiji Fransin Pikap.\nNa izazov mogu da se prijave javna preduzeća, privredna društva i preduzetnici, naučno-istraživačke ustanove, kao i kompetentne organizacije civilnog društva, a rokovi za podnošenje prijava su 10. april i 24. april 2020.\nPrijava se podnosi onlajn i dostupna je na linku: bit.ly/izazovprijava.


Najavljeni programi i aktivnosti povodom Međunarodnog meseca borbe protiv raka – Veliki Park\nNajavljeni programi i aktivnosti povodom Međunarodnog meseca borbe protiv raka\nU susret 15. februaru, Međunarodnom danu dece obolele od raka, povodom Svetskog dana borbe protiv raka i u susret martu, mesecu borbe protiv malignih bolesti u Institutu za javno zdravlje Kragujevac održana je konferencija za medije na kojoj su najavljeni programi i aktivnosti promocije i prevencije. Učesnike konferencije, predstavnike zdravstvenih institucija, UKC Kragujevac, Dom zdravlja Kragujevac, ZZZR Zastava, predstavnike nacionalnog udruženja roditelja dece obolele od raka Nurdor, u ime grada pozdravila je dr Gordana Damnjanović, članica Gradskog veća za zdravstvenu i socijalnu zaštitu.\nGrad Kragujevac za sprovođenje promocije i prevencije zdravlja ima izuzetnog partnera u Institutu za javno zdravlje Kragujevac. U partnerskoj saradnji sa ostalim javnim ustanovama uz podršku grada, Institut sprovodi brojne programe i aktivnosti kako bi povećali svest građana o javnom zdravlju, promociji zdravlja i prevenciji, između ostalih, i malignih bolesti kao globalnog javno zdravstvenog problema. Maligna oboljenja u gotovo 80 posto slučajeva, ukoliko se otkriju u ranoj fazi, mogu biti uspešno izlečena, a uspeh izlečenja raka kod dece je znatno veći nego u populaciji odraslih, rekla je dr Damnjanović, članica Gradskog veća.\nOna je podsetila i da se tokom prethodnog perioda javila velika potreba za pružanjem podrške roditeljima dece obolele od teških i retkih bolesti i zato je grad opredelio 4 miliona za osnivanje Fonda za njihovo lečenje i pomoć roditeljima koji funkcioniše u okviru Centra za socijalni rad ”Solidarnost”.\nOve godine pokrenuta je nova trogodišnja kampanja usmerena na borbu protiv raka sa ciljem da se ukaže na novonastale, aktuelne i globalne probleme u prevenciji, dijagnostici i lečenju maliglnih bolesti.\nInstitut za javno zdravlje Kragujevac u saradnji sa Institutom za javno zdravlje Dr Milan Jovanović Batut i UKC Kragujevac ima planirane i pripremljene programe i aktivnosti na temu primarne i sekundarne prevencije malignih bolesti koje će da realizuje u skladu sa epidemiološkom situacijom, rekla je na konferenciji za novinare doc. dr Ivana Simić Vukomanović, načelnica Centra za promociju zdravlja. Partnerski je izrađen zdravstveno-vaspitni materijal za sve koordinatore aktivnosti na nivou okruga.\nIako u pandemiji, ne smemo da zaboravimo hronične nezarazne bolesti, u prvom redu maligne bolesti koje predstavljaju jedan od najznačajnijih javno-zdravstvenih problema i znatan faktor oboljevanja ali i umiranja. Ono na šta želimo da se fokusiramo jeste važnost preventivnih pregleda i ranog otkrivanja bolesti i skrenemo pažnju javnosti na promenjive faktore rizika kao što su nepravilna ishrana, fizička neaktivnost, konzumiranje psihoaktivnih supstanci, izlaganje štetnim zracima sunca te da se njihovim kontrolisanjem, prema istraživanjima SZO, oboljevanje može smanjiti između 30 i 50 procenata.\nInače, Međunarodni dan dece obolele od raka ustanovljen je 2002. godine od strane Međunarodne konfederacije Udruženja roditelja dece obolele od raka, a 2013. godine postao je deo Kalendara javnog zdravlja u Republici Srbiji. Obeležava se 15. februara sa ciljem podizanja svesti o malignim bolestima u dečijem uzrastu i dodatne podrške naporima koji imaju za cilj obezbeđivanje adekvatne dijagnostike, lečenja i podrške porodicama.


Dove Men+Care Cool Fresh roll-on antiperspirant\nNabavite 48-časovnu zaštitu od neprijatnih telesnih mirisa u obliku roll-on formulacije sa Dove Men+Care Cool Fresh roll-on antiperspirantom.\n• Roll-on dezodorans koji je jak za znoj, ne i za kožu\n• Okrepljujući osećaj\nBrz ritam života je nešto što možete da savladate – baš kao i znoj koji ide uz njega. Sve što Vam je potrebno jeste pravi dezodorans za muškarce. Najbolji dezodorans za muškarce sprečava znojenje bez žrtvovanja kože.\nDove Men+Care Cool Fresh roll-on antiperspirant daje 48-časovnu zaštitu od znojenja u dermatološki potvrđenoj formulaciji bez alkohola, a njegova jedinstvena tehnologija ¼ hidratantne kreme pomaže u zaštiti kože od iritacije.\nBaš kao i snažnu, dugotrajnu zaštitu, ovaj Dove roll-on dezodorans za muškarce daje okrepljujući ledeni osećaj koji kožu ostavlja sa osećajem svežine.


Petak, 26/07 - Fudbal, Rusija, Premijer liga\n26/07Dinamo Moskva vs Ural1X2tip: 2\nOvog vikenda je na programu treće kolo ruske Premijer lige, a prvi meč se igra u Moskvi gde će domaći Dinamo dočekati ekipu Urala. Meč između ove dve ekipe je zakazan za 19 časova.\nIako su iz tabora Moskovljana najavljivali napad na neko od evropskih takmičenja, ono što smo videli u prva dva kola od Dinama nam i ne daje neku preveliku nadu za to. Naime, Dinamo je u prvom kolu na gostovanju kod Arsenala iz Tule odigrao nerešeno, a taj meč je završen rezultatom 1:1. Nakon toga je ova ekipa na svom terenu dočekala Rubin i kada su svi mislili da će to biti prva ekipa za Moskovljane, Dinamo je naprotiv doživeo prvi poraz u šampionatu. Sigurno je da Dinamo nije započeo sezonu onako kako su to zamislili, ali bi to već mogli da promene u ovom kolu protiv Urala.\nSvakako najprijatnije iznenađenje u prva dva kola ruske Premijer lige su fudbaleri Urala koji se u ovom trenutku nalaze na fantastičnom prvom mestu na tabeli sa maksimalnim brojem bodova. Iako je jasno da je glavni cilj ove ekipe opstanak u društvu najboljih, sigurno da raduje ovaj podatak. U prvom kolu je Ural na svom terenu u jednom fantastičnom meču slavio u duelu protiv Ufe, a taj meč je završen rezultatom 3:2. Nakon toga je Ural ponovo na svom terenu deklasirao ekipu Ahmata iz Groznog sa 3:0, što se na kraju ispostavilo dovoljnim za nestvarno prvo mesto na tabeli.\nDinamo iz Moskve nas nije oduševio u prva dva kola ruskog šampionata, i čini se da i pored najava čelnih ljudi kluba o napadu na Ligu Evrope, realno je da će se Moskovljani ponovo boriti za opstanak. Što se tiče Urala, ova ekipa je u prva dva kola prikazala jednu lepršavu igru za gol više i otuda ne treba da čudi trenutna liderska pozicija na tabeli. Zbog svega toga, Uralu dajemo prednost i u ovom susretu pa vam hrabro prognoziramo da probate sa 2 koju kladionica Meridianbet plaća sa fantastičnom kvotom 4.20.


Održana 80. sednica Opštinskog veća - LUČANI INFO | Najnovije vesti\nOdržana 80. sednica Opštinskog veća\nU Lučanima je danas održana 80. sednica Opštinskog veća.\nJednoglasno je usvojen predlog Statuta opštine Lučani koji je usklađen sa Zakonom o državnoj upravi i lokalnoj samoupravi. Ovaj predlog Statuta prošao je javnu raspravu, i nakon dobijanja saglasnosti od Ministarstva za državnu upravu i lokalnu samoupravu usvojiće ga Skupština opštine Lučani. Po novom Statutu naredni skupštinski saziv u opštini Lučani imaće 35 odbornika, opštinsko veće brojaće 7 izabranih i 2 člana po funkciji, predsednik opštine moći će da ima najviše dva pomoćnika za koje Statutom neće biti određeni kriterijumi o visini stručne spreme.\nCeo predlog novog Statuta urađen je u skladu sa Zakonom i u duhu ekonomije i uštede, rekla je predsednica opštine Lučani Vesna Stambolić.\nNa 80. sednici Opštinskog veće usvojen je i predlog odluke o izmenama i dopunama odluke o budžetu opštine Lučani za 2018. godinu. Prvim rebalansom budžeta u ovoj godini planirani su prihodi u iznosu od 746 miliona dinara, dok su planirani rashodi u uznosu od 772 miliona dinara. Bilans je najviše povećan preduzeću „Dragačevo putevi“ kao i JKP „Komunalac“. Rebalansom će više novca dobiti i Dečji vrtić „Naša radost“, Dom zdravlja Lučani za sanaciju ambulante u Goračićima, osnovna i srednja škola u Lučanima, kao i sredstva javnog informisanja.\nČlanovi OV na 80. sednici usvojili su i predlog grupe građana „Jedan tim“ za dodelu nagrade paraolimpijcu Nemanji Matijašević iz Lučana koji je osvojio srebrnu medalju na evropskom takmičenju u skoku u dalj.\nOdržana jesenja modna revija mališana iz vrtića “Naša radost“\nPovodom obeležavanja Dečije nedelje, mališani iz Kotraže su imali bogat celonedeljni program


PREKINUTA ŽURKA: Lukaku slavio rođendan, policija morala da reaguje | Novosti.RS\nU policijskom izveštaju piše da je u četvrtak u ranim jutarnjim časovima u restoranu jednog milanskog hotela zatečeno više od 20 osoba koji su proslavljali 28. rođendan belgijskog reprezentativca, koji je nekoliko sati ranije bio strelac jednog gola u pobedi Intera nad Romom 3:1.\nZa kršenje policijskog časa, koji u Milanu važi od 22 sata do 5 ujutro, propisana je novčana kazna.\nPrema poslednjim informacijama za protekla 24 sata u Italiji je od posledica korona virusa preminula 251 osoba, 53 više u odnosu na prethodni dan.\nItalija do sada registrovala više od 123.000 žrtava Kovida-19, po čemu zauzima drugo mesto u Evropi, odmah iza Velike Britanije, a sedmo u svetu.\nfudbal Sport virus korona proslava rođendana FK Inter Romelu Lukaku korona virus


Centar za istraživačko novinarstvo Crne Gore | OSIGURANJE OD POVREDA NA RADNOM MJESTU NEDOVOLJNO REGULISANO U CRNOJ GORI: Život košta 6.200 eura\n07 Aug OSIGURANJE OD POVREDA NA RADNOM MJESTU NEDOVOLJNO REGULISANO U CRNOJ GORI: Život košta 6.200 eura\nPosted at 18:48h in Društvo\tby\tCentar za istraživačko novinarstvo Crne Gore 0 Comments\nDa su premije osiguranja koje uplaćuju poslodavci male pokazuje i slučaj u kojem je sud naložio kompaniji da porodici stradalog isplati osam puta veći iznos. Radnici na crno, kakvih je trećina u građevinarstvu, praktično su bez zaštite\nPoslodavci za radnike u crnogorskim građevinskim kompanijama za obavezno osiguranje od povreda najčešće uplaćuju minimalne premije od jedan i po do dva eura mjesečno, pa u slučaju smrti njegova porodica može dobiti obeštećenje od osiguravajuće kuće u iznosu do 6.200 eura. Ako radnik ako zadobije potpuni i trajni invaliditet najvišeg stepena može računati na dvostruki iznos do – 12.400 eura.\nTo pokazuje podaci iz istraživanja Sindikata građevinarstva i industrije građevinarskog materijala, djelatnosti u kojoj se dešava najviše smrtnih slučajeva i teških povreda na radu, odnosno oko 40 odsto od ukupnog broja.\nPredsjednik ovog granskog sindikata Nenad Marković kazao je za razgovoru za Centar za istraživačko novinarstvo Crne Gore (CIN-CG) da je ovaj način osiguranja potrebno mijenjati, jer ne obezbjeđuje nikakvu socijalnu sigurnost radniku i naročito njegovoj porodici u slučaju smrti ili trajne invalidnosti i dalje radne nesposobnosti nosioca domaćinstva.\nPoslodavci štede i na osiguranju\nMarković je u rekao da se ovo odnosi na legalno zaposlene radnike za koje poslodavac plaća obavezno osiguranje od povreda na radu. Oni koji su angažovani “na crno” nemaju bilo kakvo osiguranje. To je, kaže, slučaj sa svakim trećim radnikom u građevinarstvu, koji su posebno ugroženi. Oni i njihove porodice za eventualne naknade moraju privatno da tuže poslodavca i dokazuju da je bio angažovan i da je nezgodu imao na takvom radnom mjestu.\n”Zakon o zaštiti i zdravlju na radu u Crnoj Gori obavezuje poslodavce da na njihov teret kolektivno osiguraju zaposlene od povreda na radu i profesionalnih bolesti. To u praksi znači da poslodavci u građevinarstvu šteda i na ovome i da osiguravaju zaposlene na minimalne naknade – premije od 1,5 eura po zaposlenom. Ovaj dio se odnosi samo na privredna društva koja legalno posluju, dok je veliki broj u neformalnoj ekonomiji koji ne osiguravaju zaposlene, gdje ne postoje ugovori o radu ili drugi radno-pravni ugovori”, kazao je Marković.\nZa trajni invaliditet 12.400 eura\nOn je naveo primjer jedne građevinske kompanije koja osigurava radnike od povreda radu na premiju od dva eura mjesečno.\nfoto: Unija slobodnih sindikata\n”Prema ovom iznosu premije i ugovorenim uslugama osiguranja isplaćuje se: za smrt usljed nezgode 6.200 eura, smrt usljed bolesti 3.100 eura i u slučaju potpunog invaliditeta 12.400 eura”, kazao je Marković.\nOn navodi primjer građevinske kompanije koja je bila kriva za nezgodu na gradilištu u kojoj je poginuo njihov zaposleni. Njegova porodica tužila je ovu firmu za naknadu štete.\n”U odnosu na stvarnu štetu, koja podrazumijeva materijalnu i nematerijalnu, usljed povrede na radu sa smrtnom posljedicom, porodici stradalog radnika je po pravosnažnosti presude od ovog poslodavca isplaćen iznos od 50.000 eura. Očito je nesrazmjeran i veliki raspon između suma koje u slučaju nezgoda isplaćuju osiguravajuće kuće i dosuđuju nadležni sudovi. U Evropi, poslodavci zaposlene osiguravaju na adekvatne iznose, tako da u slučaju nesreće na poslu ili bolesti, ne trpe njihova preduzeća, a oštećeni radnici i njihove porodice imaju odgovarajuću materijalnu satisfakciju”, kazao je Marković.\nIz Udruženja zaštite i zdravlja na radu naveli su da je crnogorskim Zakonom o zaštiti i zdravlju na radu definisano: “Poslodavac je dužan da zaposlene obavezno osigurava od povreda na radu, profesionalnih bolesti i bolesti u vezi sa radom. Premije za osiguranje iz stava 1 ovog člana padaju na teret poslodavca, a određuju se u zavisnosti od nivoa rizika od povreda na radu, profesionalnih bolesti i bolesti u vezi sa radom”.\nZakon nije definisao minimum\nNjihova iskustva su da većina poslodavaca tek nakon inspekcijskog nadzora i angažovanja stručnih lica ili ovlašćenih organizacija za poslove zaštite na radu, kontaktiraju osiguravajuća društva i dogovaraju polise kolektivnog osiguranja za radnike.\n”Ovo se odnosi na sve poslodavce, pa samim tim i na one iz oblasti građevinarstva. Cijenu osiguranja određuje osiguravajuće društvo, ali po našem saznanju one su simbolične od jedan do najviše pet eura mjesečno. Samim tim su i premije za povrede i povrede sa smrtnim ishodom simbolične, od par stotina do deset hiljada eura. Nismo do sada imali zahtjev osiguravajućih društava za konsultacije o određivanju ‘nivoa rizika od povreda na radu, profesionalnih bolesti i bolesti u vezi sa radom’, već to oni rade po njihovim metodama”, saopštili su iz ovog stručnog udruženja.\nKoliko je njima poznato, ne postoji zakonski minimum iznosa za kolektivno osiguranje od povreda na radu zapolenih, a osiguravajuće kuće, što se isplate tiče, poštuju ugovorene iznose.\nU Udruženju smatraju da je zakonski status kolektivnog osiguranja od povreda na radu, profesionalnih bolesti i bolesti u vezi sa radom u Crnoj Gori vrlo loš, kao i da je slično i u zemljama Zapadnog Balkana.\nPremije osiguranja da idu u neprofitni državni fond\n”Mišljenja smo da kolektivno osiguranje radnika ne treba da bude povjereno osiguravajućim društvima koja tržišno posluju, već da se treba ugledati na Njemačku, Italiju i druge napredne zemlje Evropske unije, gdje postoje potpuno posebna osiguravajuća društva samo za osiguranje od povreda. Ona su pod državnom kontrolom i neprofitna su, odnosno sva uplaćena sredstva se ulažu u liječenje, rehabilitaciju povrijeđenih radnika, kao i prevenciju povreda na radu. Takva osiguravajuća društva se ozbiljno bave prevencijom zaštite na radu, rehabilitacijom povrijeđenih radnika, zbrinjavanjem bračnim drugova i djece poginulih radnika. Sigurno je to kompleksan put za našu državu, ali kada već takva praksa postoji u zemljama EU, zašto da i Crna Gore ne krene istim putem”, saopštili su iz Udruženja zaštite i zdravlja na radu.\nIzvršni direktor Nacionalnog biroa osiguravača, institucije koja okuplja sve osiguravajuće kompanije u Crnoj Gori, Boris Šaban kazao je da Zakon o zaštiti i zdravlju na radu propisuje da je svaki poslodavac, bez obzira na djelatnost kojom se bavi, dužan da osigura zaposlene od nezgode/povrede na radu, profesionalnih i bolesti u vezi sa radom, pa bi i građevinske kompanije, ako zakonito posluju, morale to da rade.\nPremija zavisi od rizika\n”Zakon ne definiše minimalni iznos, odnosno osigurane sume za pojedine rizike osiguranja na koje je potrebno zaključiti osiguranje već on zavisi od poslodavca i ugovora koji postigne sa osiguravajućom kućom. Iznos premije, odnosno cijene polise zavisi najviše od odabranih osiguranih suma za pojedine rizike”, kazao je Šaban.\nKolektivno osiguranje zaposlenih od posljedica nesrećnog slučaja, kako je kazao treba da pokriva sve zaposlene prema kadrovskoj evidenciji i to uglavnom 24 sata bez prostornog i vremenskog ograničenja pri i van obavljanja redovnog zanimanja.\nFoto Luka Zeković\n”Ugovorom o osiguranju određuju se osigurane sume i shodno procjeni rizika odgovarajuće premije osiguranja, odnosno cijena osiguranja. Ukoliko dođe do nezgode, nakon završenog liječenja oštećenik sa prikupljenom ljekarskom i ličnom dokumentacijom predaje zahtjev za naknadu iz osiguranja nakon čega osiguravač, odnosno ljekarska komisija utvrđuje procenat trajnog invaliditeta. Procenat invaliditeta koji odredi ljekarska komisija se primjenjuje na unaprijed definisanu sumu osiguranja i na taj način se određuje naknada iz osiguranja po osnovu rizika invaliditeta. Na primjer, ukoliko je osigurana suma za invaliditet 15.000 eura a utvrđeni procenat invaliditeta je 20 odsto oštećeniku se isplaćuje 3.000 eura. U slučaju smrti, zakonskim nasljednicima se isplaćuje unaprijed definisana suma. Na primjer, ukoliko je osigurana suma za smrt usljed nezgode 15.000, nasljednicima se isplaćuje ta suma “, rekao je Šaban.\nPored rizika smrti i trajnog invaliditeta, poslodavci mogu, kako kaže Šaban, zaključiti osiguranje i za dodatna pokrića kao što je dnevna naknada, troškovi liječenja, mjesečna naknada za nezgodu i slično.\nU prosjeku – malo\nŠaban navodi da iznos premije osiguranja od povrede na radu koju poslodavac dogovara sa osiguravajućom kućom zavisi od djelatnosti kojom se firma bavi, izabranih rizika osiguranja, osiguranih suma, broja zaposlenih, prethodnih štetnih događaja i slično.\n”Građevinarstvo, kao djelatnost, spada u rizičnije grupe poslova, te je i premija osiguranja uglavnom veća. Međutim, kako se pojedini parametri koji utiču na premiju, ugovaraju direktno sa poslodavcem, premija osiguranja se može prilagoditi specifičnosti pojedinog ugovora. Za industriju građevinarstva nemamo izdvojene podatke, ali prosječna premija koju poslodavci plaćaju po zaposlenom u Crnoj Gori iznosi oko 10 eura na godišnjem nivou uzimajući u obzir sve djelatnosti”, naveo je Šaban.


Trenutno najbolji fudbaler reprezentacije Srbije odmah posle maestralne partije protiv Austrije je zapao za oko mnogim skautima, ali malo ko će imati da izdvoji cifru od bar 20 miliona evra, ako ne i više, koliko Sautempton traži za njegovu slobodu. Prvi koji je stao u red je italijanski gigant Milan, koji ima dugoročan plan pravljenja ekipe koja bi se vratila u vrh italijanskog fudbala. Tadić bi bio idealan za tu priču, a kako "roso-neri" skoro nikada nisu žalili novca za dovođenje fudbalera, pretpostavlja se da neće biti problem da iskeširaju 20 miliona evra.\nNaravno, Milan je samo jedan od ekipa koji je stao u red, na kraju će biti - ko najviše ponudi, taj može da dobije Tadića, junaka meča protiv Austrije u nedelju uveče (3:2), sa dve asistencije i golom. Pominjao se ranije Arsenal i još neki engleski klubovi, čini se da će uskoro lista biti poduža.\nNema šta, u Sautemptonu mogu samo zadovoljno da trljaju ruke, ukoliko su spremni da se odreknu usluga Srbina, ali za pravednu kompenzaciju, reklo bi se...


Državni sekretar Ministarstva zdravlja Mirsad Đerlek izjavio je u Pirotu “da je uveren da će zdravstveni sistem uspeti da pobedi koronavirus”, ali da će sa druge strane “odgovoriti i na ono što zahtevaju pacijenti koji nisu kovid pozitivni”.\n„To su hronični pacijenti sa vrlo teškim komplikacijama i potrudićemo se da i njima pružimo kvalitetnu zdravstvenu zaštitu“, rekao je Đerlek medijima posle sastanka sa direktorom i medicinskim osobljem Opšte Bolnice Pirot i predstavnicima lokalne samouprave u Pirotu.\n„U ime predsednika Srbije i ministra zdravlja svim zdravstvenim radnicima upućujem veliku zahvalnost za sve ono što su učinili za ovih godinu i po dana i da ih pripremim, kao i gradjane, da će borba protiv virusa korone još trajati“, rekao je Đerlek, dodajući da su razgovarali o funkcionisanju kovid centra u Opštoj bolnici Pirot.\n„Demantujem ove laži jer ne znam šta država za ovih godinu i po dana nije nabavila, a šta u svetu postoji. Izgradili smo tri kovid bolnice, rekonstrukkcija četiri klinička centra, 19 opštih bolnica je u obnovi, nabavili sve moguće najskuplje lekove, imamo u svim bolnicama obezbeđen kiseonik. Trudimo se da nam prioritet bude zdravlje ljudi i očuvanje života“, rekao je Đerlek.\n„Razgovarali smo kako zaustaviti lanac širenja korone. Taj prvi ispit kad je reč o iminizaciji nismo položili, procenat od 54 posto vakcinisanih je mali, dozvolili smo virusu da mutira“, rekao je Đerlek.\nOn je dodao da je u Pirotu vakcinisanih preko 54 odsto, a da je u Opštoj bolnici Pirot 78 odsto zaposlenih vakcinisano.\n„U ovom trenutku Opšta bolnica ima 55 pacijenata, od kojih je jedan intubiran i četri su na mašinama. Najviše je pacijenata iz Pirota, 40, iz Dimitrovgtrada sedam, iz Babušnice četiri, Bele Palanke tri i jedan je pacijent iz Beograda“, rekao je Petrović.\n54 odsto Dimitrovgrad Goran Petrović koronavirus Mirsad Đerlek Petrović Pirot pobeda Srbija zdravlje zdravstveni sistem zdravstvo


Bavarski premijer: Rusiji nije mesto na „optuženičkoj klupi“ - 24.02.2019, Sputnik Srbija\nBavarski premijer: Rusiji nije mesto na „optuženičkoj klupi“\nRusiji nije mesto na „optuženičkoj klupi“ u svetskoj politici, izjavio je u intervjuu za „Frankfurter algemajne cajtung“ premijer Bavarske i predsednik... 24.02.2019, Sputnik Srbija\nevropa, vesti, svet, nemačka, bavarska\n© AFP 2021 / Christof StacheMarkus Zeder\nRusiji nije mesto na „optuženičkoj klupi“ u svetskoj politici, izjavio je u intervjuu za „Frankfurter algemajne cajtung“ premijer Bavarske i predsednik Hrišćansko-socijalne unije Markus Zeder.\nZeder je naglasio da iako se zalaže za transatlantsku saradnju, u Bavarskoj se uvek drže politike dijaloga sa Rusijom.\n16 Februar 2019, 18:48\nZeder podržava izgradnju gasovoda „Severni tok 2“.\n„Pošto želimo da prekinemo upotrebu uglja i nuklearne energije, za Nemačku je važna svaka opcija koja može da osigura pouzdano snabdevanje energijom. Ne mogu da shvatim kako je to transport ruskog gasa cevovodom preko Ukrajine pouzdaniji od direktnih isporuka iz Rusije u Nemačku“, rekao je on.\nPritom, kako smatra bavarski premijer, Vašington je protiv toga da Evropa kupuje ruski gas samo zato što želi da prodaje američki gas EU.\nProjekat „Severni tok 2“ podrazumeva izgradnju dva kraka gasovoda ukupnog kapaciteta 55 milijardi kubnih metara gasa godišnje od obala Rusije, kroz Baltičko more, do Nemačke.\nProtiv izgradnje tog gasovoda su Ukrajina, koja strahuje da će izgubiti prihode od tranzita ruskog gasa, SAD, koje aktivno promovišu svoj tečni prirodni gas u Evropskoj uniji, kao i Poljska, Litvanija i Letonija.


Odluka suda: Klijent mora da kupi knjige prostitutki, kako bi se ona emancipovala – Bookvar\nUz dvogodišnju kaznu zatvora, neimenovani čovek koji ima 35 godina mora po nalogu suda da petnaestogodišnjakinji uruči dela među kojima su novele Virdžnije Vulf, “Dnevnik Ane Frank”, pesme Emili Dikinson, kao i dva filma na temu feminizma.\nSudija Paola di Nikola donela je presudu nakon istrage pokrenute 2013. u vezi sa lancem prostitucije u Rimu u koji su bile uključene i dve devojke od 14 i 15 godina u predgrađu italijanske prestolnice Parioliju.\nTinejdžerke su u svet prostitucije bile namamljene novcem “koju su koristile za kupovinu odeće i najnovijih modela mobilnih telefona”, navodi se u izveštaju istrage.\nNa ranije održanom suđenju glavnom čoveku lanca prostitucije, koji je osuđen na devet godina zatvora, rečeno je kako su se maloletnice “bez zadrške odale razvratu kako bi na lak način došle do novca”.\n“Odluka suda sugeriše da sudija preferira pravni lek koji će pomoći da mlada devojka shvati da je prava ‘šteta’ koju je pretrpela ona koja se odnosi na njeno dostojanstvo kao žene”, pišu italijanski mediji.\nProfesorka filozofije sa Univerziteta u Veroni, Adriana Kavarero, čije je delo takođe na popisu literature koju osuđenik mora da kupi maloletnoj prostitutki, ustanovila je da bi bolje bilo da je sudija to naložila osuđeniku.\n“Adolescencija nije vreme za refleksiju, ono što je on napravio mnogo je gore. Odrastao čovek koji je svesno platio za seks s maloletnicom”, kazala je Kavarero.


In memoriam – Natalija Luković\n(16. 01. 1926. – 24. 06. 2010.)\nU Beogradu je juče u 85. godini preminula Natalija Luković, proslavljena odbojkšica, kapiten reprezentacije Jugoslavije, koja je osvojila prvu medalju na šampionatima Evrope u istoriji odbojke u našoj zemlji.\nNatalija Luković je 14 godina igrala za reprezentaciju Jugoslavije, a 10 godina je bila kapiten nacionalnog tima.\nNatalija Luković je na šampionatima Evrope igrala dva puta i odigrala 14 utakmica. Na EP 1951. godine u Parizu, bila je kapiten ekipe koja je osvojila prvu odbojkašku medalju za Jugoslaviju, bronzanu. Igrala je i na prvenstvu Evrope 1958. u Pragu, kada je Jugoslavija bila sedma.\nFrancuski L’Ekip je u izboru za najbolju odbojkašicu Sveta, Natašu Luković, u vreme dok je igrala za Jugoslaviju, svrstao na drugo mesto.\nNataša Luković je igračku karijeru počela 1949. u OK Beograd, a nastavila kao osnivač i igrač OK Partizan. Sa Partizanom je, kao kapiten, osvojila sedam titula prvaka države i dve titule pobednika Kupa.\nNataša Luković je prva odbojkašica koja je kao profesionalac igrala u inostranstvu, u Monpeljeu iz Francuske. Za doprinos unapređenju odbojke, odlikovana je ordenom Ministarstva sporta Francuske.\nNataša Luković je dobitnik brojnih sportskih priznanja, među kojima i „Zlatne plakete OSS“ i „Zlatne plakete Udurženja državnih reprezentativaca Srbije“.\nSahrana Natalije Luković obaviće se sutra (subota, 26. jun) u 13,30 časova na Topčiderskom groblju u Beogradu.


Bojkot izbora jedini način za promjene | Montenegro BOJKOT\nBojkot izbora jedini način za promjene\tSeptember 18, 2009\nSve izbore u Crnoj Gori, uključujući i predstojeće lokalne na Cetinju treba bojkotovati, smatra nekadašnji predsjednik Liberalnog saveza Crne Gore Slavko Perović.\nOn je, komentarišući na web portalu Daily news Montenegro najavu Branka-Banje Kaluđerovića da će sa građanskom listom učestvovati na cetinjskim izborima, istakao da je i za bojkot lokalnih skupština i crnogorskog parlamenta.\nPerovićeve stavove dijeli i bivši bliski Đukanovićev saradnik i kum, Ratko Knežević, koji tvrdi da od 1996. godine, prema njegovim saznanjima, nijedni izbori u Crnoj Gori nijesu bili čisti i fer.\n„Jedini način da se ova vlast, koja već godinama radi protiv interesa građana Crne Gore, promijeni i održe prvi, pravi, pošteni izbori, je da se bojkotuje svaka politička/institucionalna aktivnost u Crnoj Gori, da postojeće parlamentarne partije izađu iz parlamenta“, smatra Knežević.\nOn je dodao da onog trenutka kada više u parlametu nema legitimeta, tog trenutka svakom, a pogotovu međunarodnom faktoru, to mora predstavljati povod za akciju.\n„Izlazak opozicije je takozvani action trigger event (događaj koji bi pokrenuo akciju). U slučaju nesaradnje vlasti nakon toga, na rješavanju krize do kraja demokratskim sredstvima, ULICA, naravno, postaje legitimno rješenje. Deja vu (već viđeno)“, naveo je Knežević u svom komentaru na Daily news Montenegro.\nKnežević je dodao da je za smjenu vlasti i održavanje fer izbora neophodno i da postojeća vlast podnese ostavke na sve svoje funkcije i vlast preuzme tehnička vlada do proglašenja rezultata novih izbora. On tvrdi da u direktnim razgovorima sa predstavnicima SAD i EU treba omogućiti neutralnu organizaciju i nadgledanje izbornog procesa od početka do kraja, i u svim njegovim segmentima, uključujući kampanje, medijske prezentacije i prebrojavanje glasova.\n„Svako narušavanje fer ‘pravila igre’ treba da se krivično kazni“, naglasio je Knežević.\nSlavko Perović je ocijenio da „DPS razara Crnu Goru i Cetinje“ i da učestvovanje na „njihovim izborima, na bilo kom nivou daje legitimitet njihovom nečuvenom postupanju“.\nKaluđerović je nedavno najavio da je, nakon što je bio borac za nezavisnu Crnu Goru i veliki i iskreni prijatelj Liberalnog saveza od osnivanja, odlučio da se pojavi na izborima jer želi da, sa grupom slobodnih, politički neuprljanih ljudi, bude „dio projekta demokratske izgradnje novog, onog starog čojskog Cetinja“.\nPonavljajući svoj politički stav da „Crnom Gorom vlada mafija“, Perović je kazao da slobodni izbori u Crnoj Gori nijesu mogući.\n„Mafija krade, manipuliše ili projektuje sve izbore u Crnoj Gori“, smatra Perović.\nVećina građana, dodao je on, „koji uredno i redovno (pro)daju glas DPS-u ili mu služe“, samo produžavaju očajno stanje stvari i to rade iz koristoljubivih pobuda.\nKnežević je naveo da pravila izborne “igre” određuje Đukanović i DPS, „projektujući, što radom ‘kompjutera’, što potkupljivanjem (trošeći crni novac iz švercerskih aktivnosti raznih vrsta), što direktnim ucjenama, onu većinu koja mu u datom momentu treba“.\n„Ko god pristane ili pristaje na tu igru sjenki sa sadašnjim režimom, ili je pristalica te igre ili neće da prepozna tu klasičnu prevaru“, stoji u Kneževićevom komentaru.\nKnežević, međutim, misli da se stvorio momenat kada se može razgovarati o realnoj promjeni stanja u Crnoj Gori koje je, ovakvo kakvo je, neodrživo. „To i Milo Đukanović jako dobro zna u svojim besanim noćima“.\n“Ukupni rezultat politike DPS, bilo jedinstvenog iz prve ili ‘pocijepanog’ iz druge polovine devedesetih pa do danas, ne zaslužuje komentar, nego prezir i to s visoka“, poručio je Perović.\nVijesti, 10. septemba


"Hajde da razgovaramo o NATO-u"\nČlanstvo u NATO-u nije preduslov za učlanjenje u EU, ali postoji velika količina zajedničkih vrednosti koje dele obe organizacije, poručio je na današnjoj konferenciji o NATO-u, šef političkog odeljenja Delegacije Evropske unije Tomas Njoki.\nU interesu je Srbije da što pre počne ozbiljne razgovore o članstvu u NATO-u, ocenila je danas direktorka Centra za evroatlantske studije Jelena Milić i dodala da nije dobro to što politička elita, a samim tim i javno mnjenje, svakih nekoliko godina menja stav o ulasku Srbije u NATO savez.\nKako je ocenila na današnjoj konferenciji "Hajde da razgovaramo o NATO-u" posle podnošenja zahteva za članstvo u Evropskoj uniji potrebno je da se postavi i pitanje evropskih bezbednosnih struktura i NATO. Pri tome, kaže Milić, treba prestati sa zloupotrebom NATO bombardovanja kao argumenta u ovoj priči:\n"Činjenica da je NATO bombardovao Srbiju se koristi bez pravih argumenata, bez unošenja svih činjenica i bez nuđenja funkcionalnih alternativa, kao glavni argument protiv toga da Srbija uđe u NATO".\nKako je rekao Miroslav Hadžić iz Centra za civilno-vojne odnose, vladajuća elita poslednjih 20 godina izbegava ozbiljnu priču o NATO-u, dok se pitanje članstva koristi u dnevno-političke svrhe. Definisanje odnosa prema NATO je deo teme bezbednosne saradnje koju Srbija želi da ostvaruje, smatra Hadžić:\n"Čitav problem i jeste u Srbiji, a to znači i svim njenim građanima i nosiocima vlasti, i onima koji učestvuju direktno ili indirektno u kreiranju te politike, je kako da usklade, a prvo kako da definišu stvarne bezbednosne potrebe Srbije i njenih građana, kako da utvrde njene mogućnosti i da onda pokušaju da nađu rešenje kako da to spoje".\nŠefica političkog odeljenja ambasade SAD u Beogradu, Debora Menuti je, uz stav da "nije tajna da bi vlada SAD želela da vidi Srbiju u NATO", poručila da o tome ipak odlučuje Srbija. NATO je faktor stabilnosti na Balkanu i zbog toga je važno na koji će način Srbija da struktuira svoju bezbednosnu politiku, istakla je Menuti.


Početna » Vesti » Ekonomija » Nezavisnost: Menadžment Fijata pokazao aroganciju\nPismo prenosimo u celsoti:\nPoštovana predsednice, štrajk radnika FIAT Krajsler automobili Srbija, koji je prevazišao okvire fabrike i zainteresovao javnost u čitavom regionu i u Evropi, pokazao je svu aroganciju menadžmenta kompanije FIAT.\nTakođe i nespremnost države da od ove kompanije zahteva striktno poštovanje zakona i manipulisanje radnicima od strane organizatora štrajka, Samostalnog sindikata u FIAT Krajsler automobili Srbija.\nGranski sindikat industrije, energije i rudarstva „Nezavisnost“ čiji clanovi udestvuju u štrajku, snažno podržava opravdane socijalne zahteve radnika FCA, zahteva od menadžmenta kompanije FIAT da odmah započne pregovore sa radnicima, kako bi se štrajk okončao sporazumom u skladu sa Zakonom o štrajku.\nNačin na koji ste pokušali da posredujete oko podetka pregovora dve strane u sporu, pokazao se neuspešnim, jer su radnici FIAT Krajsler automobili odbili da prihvate predlog Vas i ministra Kneževica da se štrajk “zamrzne” pa da se nakon početka radaza počnu pregovori. U teoriji i praksi štrajkova u savremenoj Evropi, takav način rešavanja štrajka nije zabeležen. Da ste imali kvalifikovanog savetnika za industrijske odnose, on bi Vam rekao da u zakonu ne postoji termin zamrzavanja štrajka i da se štrajk okončava pregovorima za pregovaračkim stolom i potpisivanjem sporazuma strana u sporu. Takođe bi Vas savetovao da hitno pozovete na sastanak lidere dve sindikalne centrale i predsednike Granskih sindikata čiji članovi učestvuju u štrajku, umesto da na razgovor pozivate samo predsednika Samostalnog sindikata.\nU svim izjavama i nastupima u javnosti, Granski sindikat industrije, energije i rudarstva „Nezavisnost“ zahtevao je od države da obezbedi primenu zakona, koji treba da važi za sve privredne subjekte pa i za inostrane kompanije. Kada menadžment FIAT-a ne ispoštuje nalog Inspekcije rada da u skladu sa Zakonom o štrajku stupi u pregovore sa štrajkačkim odborom, to zanali da je uručen pravni sistem i u tom slučaju je izvršna vlast bila u obavezi da reaguje. Umesto toga, Vlada Srbije vrši pritisak na radnike da prekinu štrajk, da na taj način potpuno oslabe pregovaračku moć i da se kompaniji FIAT omogući da ponudi neke mrvice koje bi bile izlaz za organizatora Strajka, a sramota za radnike FIAT Krajsler automobili.\nDržava Srbija koja teži članstvu u zajednicu evropskih država, koja otvara poglavlja o vladavini prava, ima obavezu da od stranih kompanija zahteva poštovanje zakona, jer samo tako štiti svoje radnike i građane.\nAna BrnabićSindikat NezavisnostBeograd


U Vučjaku kod Bihaća 300 novih migranata za samo nekoliko dana - Trebevic.net\n– Pripadnici policije nastavljaju realizaciju zaključaka Operativne grupe za migrantsku krizu da se svi strani državljani koji se zateknu u gradskom području Bihaća prebacuju u prihvatni centar na Vučjaku. S tim aktivnostima nastavićemo i u narednom periodu – ističu u MUP-u USK.\n– Ponoviću po ko zna koji put da smo prepušteni sami sebi, pokušavamo da donacijama obezbijedimo dovoljno hrane za migrante. Šatori pod kojima borave prokišnjavaju, a u ovom trenutku niko ne razmišlja o tome da će uskoro jesen i da ljudi, kada dođu kiše i hladnije vrijeme, neće moći boraviti ovdje – kaže Selam Midžić, sekretar ove humanitarne organizacije.\n– Ne znam šta će se dešavati dalje, broj migranata se povećava i doći ćemo u situaciju da nećemo moći brinuti o njima. Pozivam sve nadležne domaće i međunarodne institucije da pronađu adekvatnu lokaciju za smještaj ovih ljudi jer je svima jasno da na Vučjaku neće moći još dugo ostati – kazao je Midžić.


KoŠaRkAšKe vEsTi!: Miljenović se rastao sa Partizanom sledeća stanica najverovatnije Radnički!\nMiljenović se rastao sa Partizanom sledeća stanica najverovatnije Radnički!\nOno što se poslednjih dana najavljivalo, danas je izgleda dobilo potvrdu. Posle Nemanje Bešovića, i Nenad Miljenović se rastao sa Partizanom, a poslednje informacije govore da će karijeru nastaviti u kragujevačkom Radničkom.\nrema informaciji koju je ovog popodneva objavio SOS kanal, talentovani plejmejker Nenad Miljenović je danas sporazumno raskinuo ugovor sa Partizanom i blizu je prelaska u ekipu Radničkog iz Kragujevca.\nTakav epilog se i nagoveštavao u javnosti poslednjih dana, pogotovo posle Nemanje Bešovića da zatrazi raskid ugovora sa Partizanom.\nZa razliku od Bešovića, čiji je zahtev za raskid ugovora i zvanično stigao u klub, Miljenović se izgleda brzo snašao, pa se sada očekuje zvanična potvrda njegovog prelaska u redove kragujevačkog Radničkog.\nMiljenović se ovog leta vratio u Partizan sa pozajmice iz Mega Vizure, očekivalo se da dobije značajniju ulogu u podmlađenoj ekipi crno-belih ove sezone, ali nije uspeo da se nametne treneru Dušku Vujoševiću.\nОбјавио KosarkaSport у 12:16


Kavani promašio penal u 90. minutu, Nica neporažena na Parku Pričeva - Sportska centrala\n4 maja 2019. 22:03\nNastavljena je francuska Liga 1, a šampion je ponovo ostao bez pobede.\nKriza Pari sen Žermena je nastavljena. „Sveci“ nisu uspeli da pobede ni u trećem uzastopnom meču, ali su za razliku od duela sa Renom u finalu Kupa i Monpeljeom u prvenstvu, protiv Nice bar ostali neporaženi.\nPosle slabog prvog poluvremena na Parku Prinčeva, gosti su poveli golom Kamerunca Ganaga, koga je odlično izbacio Dante. Da San Maksiman nije pogodio prečku, umesto prazne mreže u 58. minutu, možda bi sva tri boda napustla Pariz, ali su taj promašaj domaći kaznili samo dva minuta kasnije. Di Marija je srušen u kaznenom prostoru, a Nejmar lako pogodio mrežu sa penala.\nImao Je PSŽ ogromnu šansu da ipak dođe do pobede, u 90. minutu je dosuđen još jedan jedanaesterac za njih, a ovog puta je šutirao Kavani. Njegov udarac zaustavio je golman gostiju Valter Benitez i pravda je, na neki način, time zadovoljena.\nU večernjim utakmicama gosti su takođe bili uspešni. Nim je, u duelu ovogodišnjih novajlija, slavio ubedljivo na gostovanju u Remsu, Anže je minimalnim rezultatom slavio u Bordou, dok se meč davljenima Gemgana i Kaena završio bez golova, što nije po volji ni jednima ni drugima.\nPSŽ – Nica 1:1 (0:0)


O skandalu koji se desio kada je Natašu Bekvalac pretukao suprug Luka Lazukić bruji cela Srbija, a koleginicu sujavno podržale mnoge muzičke zvezde te joj uputile reči podrške.\nMaja Berović je oštro osudila ovo nasilje, te poručila da bi Luku poslala na Goli otok.\nGoca Tržan poručila je da ne želi da patetiše ali da, pored brojnih kolega, želi da pruži podršku pretučenoj Nataši.\nPevačica Dara Bubamara objavila je emotivnu sliku Bekvalčeve sa ćerkicom Katjom, uz koju je kratko i jasno poručila: "Podrška Nataši".\nNataša je podigla celu javnost na noge a pored Goce Tržan, Maje Berović i Dare Bubamare, Bekvalčevu je podržala i Goga Sekulić, a šta je rekla pročitajte OVDE.\nO skandalu se oglasila i Svetlana Ceca Ražnatović koja je javno osudila svaki vid nasilja a koje reči podrške je uputila koleginici pročitajte OVDE.


Sajam rekreacije i fitnesa - Belfis 2017 - Arhiva 2017 - Sportski kalendar - Savremenisport.com\nNaslovna :: Sportski kalendar :: Arhiva 2017 :: Sajam rekreacije i fitnesa - Belfis 2017\nSajam rekreacije i fitnesa BELFIS ima ambiciju da postane najveći fitnes događaj u regionu, sa mnoštvom velikih brendova i brojnim sportistima i profesionalcima iz oblasti fitnesa koji su ugovorili ekskluzivne nastupe. Pokrivajući više od 2.500 kvadratnih metara sa mnoštvom izložbenih štandova i velikim brojem učesnika, BELFIS će postaviti svoje mesto na mapi fitnes događaja regiona.\nOvogodišnji sajam rekreacije i fitnesa - Belfis, na kome se očekuje dolazak 10000 posetilaca iz zemlje i regiona, održaće se u Belexpo centru (ul. Španskih boraca 74, Novi Beograd) u Beogradu.\nProgramom sajma rekreacije i fitnesa - Belfis, kao glavne teme, predviđene su zdravlje, fitnes i wellness. Tokom tri sajamska dana, svi posetioci imaće priliku da se upoznaju sa svakim segmentom rekreacije i fitnesa – opremom, spravama i rekvizitima, suplementacijom, programima, edukacijom, inostranim srodnim organizacijama.\nTakođe, programom manifestacije predviđeno je više od 60 aktivacija uživo na tri bine, kao i prezentacije vezane za fitnes, wellness, mešovite borilačke veštine, aktivnosti za decu, bodibilding, ali i VII Evropski fitness kongres, seminari i predavanja vrhunskih stručnjaka biće dostupni tokom trajanja sajma.\nViše informacija o sajmu rekreacije i fitnesa - Belfis možete dobiti putem telefona +381113115648 i/ili i-mejla office@srfs.org.rs\nWeb sajt: http://belgradefitness.rs\n+ Sajam fitnesa, wellnesa i zdravlja - Belfis 2019\n+ Uspešno održan prvi sajam fitnesa i...\n+ 1. Sajam fitnesa i rekreacije Belfis


Lojalnim radnicima u Srbiji dodatna uplata 150.000 dinara za penzije\nM. K. 6. decembra 2017. 15:16\nProgram lojalnosti Ikea Grupe uplatiće ove godine dodatnih 10,9 miliona dinara u penzione fondove 72 zaposlenih u Srbiji, kako bi im se zahvalila za posvećenost kompaniji.\n“Verujemo da lojalnost treba nagraditi i pokazati zahvalnost zaposlenima koji ostaju i nastavljaju da rade na uspehu kompanije Ikea“, izjavio je Stefan Vanoverbeke, generalni direktor Ikee za Jugoistočnu Evropu, navodi se u saopštenju kompanije.\nVanoverbeke je istakao da kolege u kompaniji treba da znaju koliko se ceni njihovo iskustvo i posvećenost, dodajući da je ponosan na to „što će Ikea Grupa u Srbiju ove godine uplatiti dodatnih 10,9 miliona dinara u penzione fondove naših kolega“.\nSvi zaposleni koji rade u Ikea Grupi bar pet godina učestvuju u programu lojalnosti Tack! („hvala“ na švedskom), zahvaljujući kome mogu da ostvare dodatnu godišnju uplatu u penzioni fond pored postojeće penzije. Tack! program je uveden 2013. godine i Ikea Grupa je od tada uplatila 509 miliona evra širom sveta.\nKada potomci penzionerima otmu kartice…\nPenzioneri opet u – rebusu!\nSvaki zaposleni dobija isti iznos bez obzira na poziciju ili platu, dok zaposleni sa nepunim radnim vremenom bivaju nagrađeni srazmerno broju sati rada.\nPenzije veće, a penzioneri u strahu – ne bez razloga\nOd danas veće penzije, evo i za koliko\nKonačno: Ukida se Zakon o smanjenju penzija\nBruka: novi predlog usklađivanja penzija RUŠI penzijski…\nVlada ukida Zakon o smanjenju penzija


Dan: 4. Januara 2010.\nUz veliki vatromet i u prisutnosti 6.000 uzvanika, u Dubaiju je u ponedjeljak službeno otvoren Burdž Dubai (Dubajski toranj), najviša zgrada na svijetu, za koju se vlasti nadaju da će označiti prekretnicu nakon godine obilježene finansijskom krizom. Njegovo otvaranje dolazi u trenutku kada se Dubai suočava s javnim dugom većim od 100 milijardi dolara. Prema …\nNastavljeni protesti demobilisanih boraca\nGrupa od 30-tak demobilisanih boraca okupila se prije podne ispred zgrade Vlade ZDK u Zenici,nastavljajući prošle sedmice započete proteste zbog kašnjenja u isplati mjesečnih naknada koje im pripadaju po osnovu Zakona o nezaposlenim demobilisanim borcima. Prošle sedmice uzalud su blokirali i magistralni put M-17,zbog čega je Zenica više sati bila u saobraćajnom kolapsu. Demobilisanim borcima …\nPrema pisanju francuskog sportskog lista “L'eqipe” italijanski MIlan već je započeo pregovore sa njemačkim Wolsburgom oko kupovine reprezentativca BiH Edina Džeke. Prema navodima francuskog lista, Milan je proteklog ljeta u više navrata pokušao da dovede Džeku, ali dogovor nije bio postignut prije kraja prijelaznog roka. Sada su zvaničnici Milana odlučili da “pojačaju” ponudu za …\nGodina u koju smo ušli mogla bi donijeti i definitivan odgovor sa znanstvenom verifikacijom postojanja naučno-historijske oblasti nazvane ”Arheološki park: Bosanska piramida Sunca” na području Općine Visoko. Ako jedno uzvišenje ima pravilnu geometriju piramide, sa četiri trouglaste strane, koje su pravilno orijentirane prema stranama svijeta i ako je u potpunosti obloženo betonskim blokovima – to …\nNekako tiho, bez većih reakcija prošla je ovogodišnja podjela paketića u visočkom obdaništu. Nekoliko dana ranije pojavila se informacija koja ustvari nije bila nova, a to je da opet u obdaništu neće biti Deda Mraza, to je zadnjih deset godina bila normalna stvar u Visokom. Tim povodom Radio Q je ugostio Nijaza Omerbegovića, direktora ove …


Zapljena pasoša članovima Karadžićeve mreže pomagača - Kozarac.ba\nVisoki predstavnik Miroslav Lajčak naredio je danas zapljenu bosanskohercegovačkih putnih isprava koje se nalaze u posjedu Ljiljane Zelen-Karadžić, Aleksandra Karadžića, Sonje Karadžić-Jovičević i Branislava Jovičevića.\nVisoki predstavnik je izdao ovaj nalog na zahtjev Međunarodnog krivičnog tribunala za bivšu Jugoslaviju (ICTY) te u tijesnoj saradnji sa relevantnim domaćim agencijama za provođenje zakona, saopćeno je iz OHR-a.\nOve četiri osobe su na jedan ili drugi način predmet naloga Suda BiH,odluke Vijeća ministara BiH, međunarodnih finansijskih i putnihsankcija te krivičnih istraga koje su u toku u vezi sa njihovom ulogomu mreži pomagača Radovana Karadžića. Današnje mjere se nadovezuju naprethodno navedene mjere.\nOd prvog dana na dužnosti visokog predstavnika, Miroslav Lajčak je punusaradnju sa Haškim tribunalom – koja predstavlja obavezu iz Daytonskogsporazuma te prioritet Upravnog odbora Vijeća za implementaciju mira -postavio kao svoj najviši prioritet.\n“Međunarodna zajednica je jasno stavila do znanja da od organa vlasti uBosni i Hercegovini očekuje da u potpunosti sarađuju sa Krivičnimtribunalom u Hagu (ICTY), te da imaju proaktivnu ulogu u hapšenju svihpreostalih optuženika i razbijanju mreža njihovih pomagača. Moja odlukanadopunjuje mjerekojesu poduzeli domaći organi vlasti i ostalimeđunarodni akteri”, izjavio je Lajčak.


19.04.2019. 22:22h 20.04.2019. 00:08h\nBEOGRAD - Politički analitičar Dejan Vuk Stanković ocenio je da je večerašnji skup ispred Narodne skupštine bio veličanstven i istakao da je važno to što je sa njega poslata poruka o jedinstvu srpskog naroda.\n"Poslata je poruka ujedinjenja i sela i grada, svih Srba koji žive u Srbiji i regionu, ujedinjenja u ekonomskom progresu, u veri, u to da se kompromisom mora tražiti odgovor na pitanje kako do mira i stabilnosti u regionu, u susret svim izazovima koji nas čekaju po pitanju Kosova i Metohije, koji nisu mali", rekao je Stanković za Pink.\n"Govori koje smo čuli danas, a posebno govor predsednka Vučića daje nam nadu da će tako i biti", istakao je Stanković.\n"Mi sa Mađarskom imamo verovatno najbolje odnose koje smo imali u novijoj srpskoj istoriji i to je svakako ohrabrenje kada je reč o složenoj geopolitičkoj situaciji koja postoji u regionu", dodao je Stanković.\nMiletić:Ključevi bezbednosti regiona u Srbiji\nSrbija se podigla i međunarodna zajednica mora da shvati da našu zemlju moraju sada da tretiraju mnogo značajnije, rekao je direktor Centra za globalizaciju, Dejan Miletić.\n"Ključevi bezbednosti regiona su u Srbiji", kaže Miletić za Pink.\nOn je rekao da su upravo ove dve komponente, kako kaže, umerenog govora predsednika Vučića ostavile najveći utisak.\n"Vučić je poslao poruku, ne samo srpskom narodu u Srbiji, već srpskom narodu širom regiona, a to je da Srbija misli na njih, da brine o njima i da će se ti odnosi razvijati kako vreme dolazi", dodaje Miletić.\nOn dodaje da će Srbija krenuti dalje još snažnije i da to nisu samo procene međunarodnih institucija, već da je to ono što, kako kaže, svi osećaju i znaju da Srbija radi na tome da podigne standard.\nStarović:Vučić dobio dodatni legitimitet pred Peking i Berlin\nIstoričar Nemanja Starović ocenio je večeras da je skupom u Beogradu predsednik Srbije Aleksandar Vučić dobio dodatnu snagu i legitimitet pred sastanke koji ga čekaju u Pekingu i Berlinu.\nOn je za tv Pink ocenio da je na skupu u okviru kampanje "Budućnost Srbije" bilo više ljudi nego 5. oktobra i da je to pokazalo da Vučić, pored rezultata koje je postigao na izborima, i dalje uživa veliku podršku građana.\nTo je, kako smatra Starović, posebno važno za naš položaj u međunarodnim okvirima.\nStarović je ukazao i na značaj predsednikove poruke da treba da se rađa više dece.\nOn je naveo da su jasne perspektive napretka zemlje, ali da to ništa ne vredi ako nema kome da se ostavi zemlja.\nPodsetio je da je Mađarska uvela najbolje mere populacione politike i da od nje u tom pogledu možemo mnogo da naučimo.\nIstoričar Saša Adamović ocenio je da je skup u Beogradu bio impresivan i da je pokazao da Srbija ne pristaje na pritsike.\nPrema njegovim rečima, vazna je bila i pojava mađarskog ministra spoljnih poslova Petera Sijarta, kao i to što je govorom na srspkom jeziku pokazao posebnu počast i prijateljstvo.\n"Jaka Srbija moze da racuna na veći broj prijatelja u svetu. Ako pokazete slabost u međunarodnim odnosima smanjuje se broj prijatelja, a rastu neprijatelji", zaključio je Adamović.\nDejan Vuk StankovićAleksandar VučićBudućnost Srbijejedinstvosrpski narodPeter Sijartoregion


LŠ - Bazel i Viktorija na spisku povlašćenih - Sportske.net\nLŠ - Bazel i Viktorija na spisku povlašćenih\nKompletiranjem šampionata u Švajcarskoj i Češkoj Republici formiran je spisak nosilaca u drugom kolu kvalifikacija za Ligu šampiona. Pet timova sa boljim koeficijentom od Partizana.\nVečeras su na Starom kontinentu kompletirana još tri fudbalska šampionata čime je sastavljen i spisak imena klubova koja će se 24. juna naći u kuglicama na žrebu za drugo kolo kvalifikacija za Ligu šampiona.\nBazel je večeras samo obavio formalnost u švajcarskoj ligi savladavši Sent Galen u poslednjem kolu rezultatom 1:0. Taj tim je osvojio šampionsku titulu u švajcarskoj Superligi sa tri boda više od drugoplasiranog Grashopersa za koji nastupa i naš Milan Vilotić.\nIsti scenario videli smo i u Češkoj gde je Viktorija iz Plzenja overila titulu pobedom u poslednjem kolu nad Hradecom. Uprkos pobedi Sparte iz Praga Viktorija Plzenj će u kvalifikacije za LŠ jer je do titule došla uz dva boda više od drugoplasirane Sparte.\nTime je kompletiran spisak nosilaca u drugom kolu kvalifikacija za Ligu šampiona. Bolji koeficijent od šampiona Srbije imaće samo pet klubova a evo kako izgleda spisak nosilaca i njihovi koeficijenti.\nNosioci u drugom kolu kvalifikacija za Ligu šampiona:\nBate Borisov (Belorusija) 39.175\nSeltik (Škotska) 37.538\nSteaua (Rumunija) 35.604\nViktorija Plzenj (Češka) 28.745\nDinamo Zagreb (Hrvatska) 25.916\nPartizan (Srbija) 17.425\nLegija (Poljska) 13.650\nŠerif (Moldavija) 11.533\nMaribor (Slovenija) 9.941\nSlovan (Slovačka) 8.341\nElfsborg (Švedska) 8.125\nMakabi Tel Aviv (Izrael) 8.075\nMolde (Norveška) 7.835\nHelsinki (Finska) 6.701\nSa ovakvom postavkom stvari jasno je da će Partizan biti povlašćen i u trećoj rundi.\nTrijumfom Sutjeske u crnogorskoj ligi i spisak nepovlašćenih ekipa ostao je sa samo jednom nepoznanicom. Pitanje je samo hoće li Vardar ili Turnovo dospeti na njega ali to Partizanu nije bitno jer oba kluba imaju slabiji koeficijent od crno-belih pa promena na listi povlašćenih više ne može biti.\nŽreb za drugu rundu kvalifikacija za Ligu šampiona biće održan 24. juna kada će šampion Srbije dobiti ime rivala protiv koga će početi trku za plasman u grupnu fazu elitnog takmičenja.


Protekla nedelja na Beogradskoj berzi je protekla u značajnom povećanju repernih indeksa, pomalo očekivanim za ovo doba godine. Sva negativna dešavanja i prilično uzdržane prognoze za naredni period, očigledno nisu sprečile određeni krug investitora da aktivira slobodna novčana sredstva i plati malo više cene od dotada važećih. Razlozi takvog ponašanja mogu biti različiti, od procene da je sada pravo vreme za kupovinu fundamentalno potcenjenih akcija, do poboljšanja godišnjeg rezultata finansijskih institucija, koje poseduju u većem obimu vlasničke hartije od vrednosti u svojim bilansima.\nKao posledica pojačane aktivnosti investitora, pojedine akcije su značajno povećale svoje vrednosti - tako imamo da su akcije Univerzal banke skočile preko 51% na nedeljnom nivou, sa zavidnim prometom od 53 miliona RSD, dok su kod ostalih akcija, koje ulaze u grupu onih sa najvećim rastom, prometi bili prilično slabi. Tako su akcije zemunskog proizvođača autobusa Ikarbusa skočile 49,6% sa prometom od 1,4 miliona RSD, dok su akcije Globos osiguranja skočile 42,8% uz promet od 330 hiljada dinara. To najbolje govori o nelikvidnosti, odnosno plitkosti srpskog tržišta kapitala, gde se sa malim prometima na većem broju akcija, mogu praviti značajne promene cena.\nMeđu gubitnicima prednjačila je akcija Dijamanta iz Zrenjanina, koja je sa 130 hiljada RSD prometa, izgubila na vrednosti 30,1%, dok je drugi bio Simpo iz Vranja, sa gubitkom od 14,4%.\nMeđu najtrgovanijim akcijama, vodeće mesto je očekivano zauzela AIK banka sa prometom od 341 miliona RSD, drguo mesto je nenadano zauzeo Metalac iz Gornjeg Milanovca sa 98 miliona RSD prometa, dok se na treće mesto plasirao, odnedavno ponovno aktiviran, Ratko Mitrović iz Beograda sa 96 miliona RSD prometa.\nPosle perioda u kome su indeksi beležili nove istorijske minimume, dvocifreni porast indeksa je malo popravio godišnji rezultat Beogradske berze. Indeks Belex 15 je sa rastom od 12,3% došao do godišnjeg pada od 76,7%, čime je zadržao svoju poziciju među regionalnim berzama sa najvećim padom. Lošiji rezultat beleži jedino indeks Sofijske berze Sofix sa padom od 79,7%, dok je indeks crnogorske Montenegro berze, Moste zabeležio pad od 76% od početka godine. Berze razvijenih tržišta su uglavnom zabeležila negativne rezultate, osim japanskog indeksa Nikkei 225, koji je porastao 1,76%.\nInvesticioni fondovi su različito odreagovali na porast vrednosti berzanskih indeksa, tako da je 9 fondova zabeležilo rast vrednosti investicionih jedinica, dok su 4 fonda iskazala manje vrednosti investicionih jedinica u odnosu na kraj prethodne nedelje. Najveći rast su imali fondovi KD Ekskluziv i Hypo Balance sa 2,8% i 1,9% rasta vrednosti investicione jedinice respektivno, dok su najveći pad imali fond Raiffeisen Akcije i Focus Premium sa 3,6% i 2,15% pada vrednosti investicionih jedinica. Imovina fondova se smanjila 42,7 miliona RSD, i na dan 26.12.2008. godine je iznosila 18 miliona EUR, pri čemu su 73,4% učešća u toj imovini imali fondovi rasta vrednosti imovine.\nObjavljen program monetarne politike Narodne banke Srbije u 2009. godini sigurno je jedan od najznačjnijih događaja prethodne nedelje. Naime prema objavljenom programu NBS osnovni cilj monetarne politike NBS u narednoj godini je postizanje cilja koji se odnosi na stopu inflacije. Cilj monetarne politike utvrđen na bazi Memoranduma Narodne banke Srbije o monetarnoj strategiji usvojenog na sednici monetarnog odbora NBS 22-12.2008 je da se inflacija održava u okvirima utvrđenog ciljanog raspona ukupne inflaciju uz korišćenje referentne kamatne stope kao osnovnog instrumenta monetarne politike. Cilj monetarne politike u narednoj godini je da se projektovana inflacija s početka 2009.godine na nivou od 10% svede do kraja godine na nivo od 8%. Prema tački 4 programa monetane politike NBS u 2009 godini visina referentne stope će se menjati zavisno od ekonomskih kretanja i projekcije inflacije. Istovremeno će se ostali instrumenti monetarnog regulisanja uljučujući stopu obavezne rezerve i intervencije na deviznom tržištu ostati kao pomoćni instrumenti u 2009. godini. Istovremeno, predviđeno je da centralna banka sprovodi režim rukovođeno plivajućeg devinog kursa, kao i da nastavlja da razvija u i jača tržišne instrumente monetarnog regulisanja i da u saradnji sa poslovnim bankama stvara uslove za dalje unapređnje međubankarskog tržišta novca.\nZa razliku od nedlelje od 15-19.12.2008 u nedelji koja je iza nas zvanični srednji kurs dinara u odnosu na evro bio je u opadanju počev od 23.12.2008 godine. Poslednjeg dana prethodne nedelje evro je ojačao za 2.5457% u odnosu na 22.12.2008.\nU istom periodu, NBS organizovala je 2 aukcije hartija od vrednosti na kojoj je repo prodavala blagajničke zapise NBS sa ročnošću od 14 dana po metodi fiksne repo stope koja je iznosila 17,75%. Ukupna kupovna cena prodatih hartija od vrednosti bila je 37.425,00 miliona dinara a ukupna reotkupna cena iznosila je 37.7054,30 miliona RSD. Na pomenutim aukcijama učestvovalo je ukupno 19 banaka. U odnosu na nedelju koja je prethodila ovim aukcijama primećeno je povećanje od 41,43% posmatrano po obimu repo transakcija. Pored navedenih aukcija, NBS ogrnizovala je 22.12.2008 114. aukciju hartiju od vrednosti na kojoj je trajno prodavala blagajničke zapise NBS po metodi varijabilne - višestruke kamatne stope sa ročnošću transakcije od 182 dana. Od ukupno ponuđenih 2.000 miliona blagajničkih zapisa Narodne banke Srbije prodato je 2.000 miliona nominalne vrednosti, odnosno 1.823.2 miliona dinara po diskontnoj vrednosti. Najviša prihvaćena kamatma stopa po kojoj su ti zapisi prodavani dostigla je 19,49% a prosečna ponderisana kamatna stopa iznosila je 19,19%, dok je na istoj aukciji učestvovalo ukupno 8 banaka.\nBEONIA je prethodnu nedelju započela na nivou od 18,78 da bi na kraju nedelje iznosila 18,38. Obim trgovanja u periodu od 22-26.12.2008 iznosio je 39.510 miliona dinara.\nFocus Invest nedeljni finansijski izveštaj


RS: Prodaja iz vlastite proizvodnje u prvom tromjesečju iznosi 62,3 miliona KM - Akta.ba\nRS: Prodaja iz vlastite proizvodnje u prvom tromjesečju iznosi 62,3 miliona KM\n20.05.2019. 10:47 / Izvor: SRNA\nVrijednost prodaje proizvoda poljoprivrede, šumarstva i ribarstva iz vlastite proizvodnje poslovnih subjekata u Republici Srpskoj u prvom tromjesečju ove godine iznosila je 62,3 miliona KM i veća je za 10,5 odsto u odnosu na isti period prošle godine, podaci su Republičkog zavoda za statistiku.\nNajveća vrijednost u prodaji u prvom ovogodišnjem kvartalu koja je premašila 27 miliona KM bila je kod šumarskih proizvoda, ali je manja za 2,5 odsto u odnosu na isti prošlogodišnji period.\nVrijednost prodaje stočarskih proizvoda u prvom kvartalu ove godine bila je 21,47 miliona KM, dok je vrijednost prodaje ratarskih proizvoda bila 2,8 miliona KM, a voćarskih i vinogradarskih proizvoda više od osam miliona KM.\nVrijednost otkupa proizvoda poljoprivrede, šumarstva i ribarstva od porodičnih poljoprivrednih gazdinstava u prvom tromjesečju ove godine bila je 21,74 miliona KM, što je za 3,8 odsto manje u odnosu na isti period prošle godine.\nNajveća vrijednost otkupa u prvom tromjesečju ove godine koja je premašila 19 miliona KM bila je kod stočarskih proizvoda i manja je za 4,2 odsto u odnosu na isti period prošle godine.\nVrijednost otkupa ratarskih proizvoda u prvom ovogodišnjem kvartalu bila je 1,38 miliona KM i veća je za 40,4 odsto, a vrijednost otkupa voćarskih i vinogradarskih proizvoda bila je 629.872 KM i veća je za 33,2 odsto u odnosu na isti prošlogodišnji period.\nIzvoz RS-a premašio dvije milijarde KM\nPad prodaje u poljoprivredi, šumarstvu i ribarstvu RS\nSmanjen izvoz Republike Srpske u EU\nVeći desezonirani promet za 1,7 odsto\nU RS skuplje stanovanje, niže cijene odjeće i obuće


Morbidne čestitke Srbima zaposlenima u opštinskoj administraciji u Srebrenici\nSrna 31.12.2013 13:52 15:48\nSREBRENICA - Svi zaposleni Srbi u opštinskoj administarciji u Srebrenici jutros su dobili "čestitke" morbidnog sadržaja koje su ih neprijatno iznenadile, povrijedile i izazvale njihov revolt.\nNaime, na "čestitkama" je fotografija gomile ljudskih kostiju i leševa i uvredljivi natpis: "Ako obilježavate Dan Republike Srpske, ne zaboravite - ovo su njeni temelji".\nNa poleđini su navedeni nazivi 25 subjekata, uglavnom bošnjačkih udruženja proisteklih iz rata, među kojima je i Koalicija "1.mart", ali i udruženja koja se zvanično deklarišu da se zalažu za - "toleranciju, mir, istinu i pravdu" .\nMeđu njima su Forum građana Tuzle i Fondacija istine, pravde i pomirenja iz Tuzle.\nPredsjednik Skupštine opštine Srebrenica Radomir Pavlović osudio je ovu provokaciju i poručio da će, bez obzira na prijetnje, ucjene i pokušaj zastrašivanja, biti svečano obilježen Dan Republike Srpske.\n"Odbornici i službenici srpske nacionalnosti u opštini Srebrenica, u saradnji sa Srpskom pravoslavnom crkvom i Boračkom organizacijom, 8. janura organizovaće prijem i svečano obilježiti Božić i Svetog Stefana - krsnu slavu i Dan Republike Srpske", naglašava Pavlović.\nOn poziva pripadnike bošnjačkog naroda da prihvate realnost, a to su - Dejtonski sporazum i Republika Srpska, u kojoj bezbjedno žive i koriste sva prava, i da se kao ravnopravni građani pridruže obilježavanju Dana Republike Srpske.\nPavlović je pozvao stanovnike ove opštine na toleranciju, mir i razumijevanje.\nBojan Josipović, zaposlen u opštinskoj službi za boračka pitanja, objasnio je Srni da su svi Srbi koji su zaposleni u opštinskoj administarciji dobili koverte iste sadržine i da su koverte poimenično adresirane sa navedenim nazivima referata ili funkcija koje obavljaju.\nJosipović je to ocijenio kao "neizlječivu i opasnu mržnju prema srpskom narodu", te kao "primitivizmom, provokaciju i prijetnju" i rekao da će ovaj slučaj prijaviti policiji, jer je riječ o izazivanju netrpeljivosti i narušavanju bezbjednosne situacije u organima opštinske administarcije.\nBranislav Vasiljević, službenik u opštini, čija su dva brata ubijena u posljednjem ratu u BiH, kaže da je ovo neprimjerena prijetnja Srbima i da su, kao znak protesta, odlučili da danas ne prisustvuju koktelu koji je za zaposlene zakazao načelnik opštine Ćamil Duraković.\n"Ovo je uvreda, otvorena prijetnja, atak i mržnja prema svemu što je srpsko, koju godinama ispoljavaju razna bošnjačka udruženja, izazivajući netrpeljivost i prijetnju miru", rekao je Vasiljević.\nOdbornik u Skupštini opštine Miloš Milovanović već je prijavio policiji ovaj slučaj i zatražio da se ispita ko tačno i poimenično stoji iza ove poruke i prijetnje, upućene Srbima.\nViši stručni savjetnik u srebreničkoj opštini Cvijetin Maksimović kaže da ovakvu poruku mogu uputiti samo "bolesni umovi u BiH koji ne gledaju u budućnost, nego žive od prošlosti, u koju se stalno vraćaju".\n"Srebrenica je u Republici Srpskoj i njeni praznici će se ovdje uvijek slaviti i obilježavati", poručio je Maksimović.\nMEHOLJIĆ: UNOŠENJE RAZDORA MEĐU LJUDE\nPredsjednik srebreničkog SDP-a Hakija Meholjić oštro je osudio one koji su uputili morbidne "čestitke" Srbima zaposlenim u opštinskoj administraciji, na kojima su fotografije ljudskih kostiju.\n"To je sramno i kukavički. Republika Srpska je sastavni dio BiH, a Srebrenica je u Republici Srpskoj i to treba poštovati, jer je to zakon. Vjerujem da sva navedena udruženja na toj pošiljci ne stoje iza te podvale", ocijenio je Meholjić.\nOn je rekao da bi članovi Udruženja građana "Za Srebrenicu", čiji je osnivač i aktivista, odmah podnijeli tužbu da je i naziv ovog udruženja naveden među 25 onih koja navodno stoje iza sadržaja te "čestitke".\n"Mi, koji ovdje živimo, i Bošnjaci i Srbi i ostali, trudimo se da izgradimo dobre međuljudske odnose i gradimo budućnost, a razna udruženja sa strane uporno nastoje da nas vraćaju u prošlost i unose nemir i netrpeljivost među stanovnike Srebrenice", rekao je Meholjić.\nOn kaže da su mnogi ljudi svih nacionalnosti nastradali u ratu i da nadležni organi treba da to istraže i utvrđuju krivicu, ali da pojedinci žele stalno da unose razdor u Srebrenicu i spriječe njen izlazak iz siromaštva i normalizaciju života u ovoj sredini.\n"I ja sam izgubio brata i oca u ratu, ali ne mogu ja nekome suditi zbog toga. Svi koji su krivi treba da odgovaraju, a postoje institucije koje treba da rade i procesuiraju one koji su počinili zločine i to nije posao građanskih udruženja", poručio je Meholjić.\nOn je zapitao zašto Emir Suljagić iz koalicije "1. mart" i Munira Subašić kao predstavnica majki nastradalih Bošnjaka "žive lagodno u Sarajevu i zašto ne dođu u Srebrenicu i tu traže pravdu, nego otrovne strijele šalju iz Sarajeva i zavađaju stanovnike Srebrenice".\nMeholjić je pozvao na razumijevanje i toleranciju građane Srebrenice i da ne "nasjedaju" na podvale zlonamjernih koji žive od prošlosti i kojima ne odgovara da se normalizuju odnosi u ovoj sredini, jer bi time izgubili adute za svoje destruktivno djelovanje i ostali bez sredstava za luksuzan život kojim sada žive na račun žrtava.


Proizvodnja električne energije iz otpadne vode - Sombor portal\nPočetna Sombor Proizvodnja električne energije iz otpadne vode\nProizvodnja električne energije iz otpadne vode\nU somborskom „Vodokanalu“ uskoro će početi proizvodnja električne energije iz otpadne vode. Smanjiće troškove preduzeća jer će se 40 odsto struje potrebne za funkcionisanje prečistača otpadnih voda dobiti na ovakav način.\nNa uređaj za prečišćavanje otpadnih voda svakodnevno stigne oko devet hiljada kubnih metara komunalnih i industrijskih otpadanih voda.\nNakon prečišćavanja, voda se ispušta u kanalsku mrežu. Prilikom ovog prečišćavanja dobijaju se i „nus“ proizvodi, a u „Vodokanalu“ su našli način kako da te „nus“ proizvode iskoriste.\n„Nus proizvod je mulj koji mi prerađujemo. On ima neprijatni miris koji bi stvarao velike probleme, pa moramo da ga stabilizujemo. To je i razlog što se on u postrojenju prenosi do digestora gde se termičkom obradom iz njega izdvaja bio gas. Do sada smo i taj bio gas koristili za zagrevanje i tako smo smanjili troškove grejanja, ali smo shvatili da imamo i viška bio gasa, pa nam je bila želja da proizvodimo ekektričnu energiju“, kaže Jasmina Bobić, direktorka JKP „Vodokanal“ Sombor.\nA prvi kilovati iz biogasa dobiće se za otprilike mesec dana kada sa radom krene gas generator koji je postavljen na somborskom prečistaču otpadnih voda.\n„Do sada se bio gas koristio za grejanje tehnološkog procesa u jednom delu, a zatim se koristio za zagrevanje objekata na samom postrojenju. Od ovog momenta mi ćemo ga koristiti za proizvodnju električne nergije. Dnevno proizvedemo oko 2.000 kubnih metara gasa. Što se tiče ušteda mi bi trebali da pokrijemo oko 40 posto ukupne potrošnje energije na prečistaču na ovakav način“, kaže Dušan Đuđević, izvršni direktor JKP „Vodokanal« Sombor.\nMesečni računi za utrošenu električnu energiju na prečistaču su oko 1,5 miliona dinara, pa će zahvalujući upotrebi biogasa, mesečna ušteda biti oko 600 hiljada dinara.\nU „Vodokanalu“ kažu da je ovo samo početak i da im je cilj da celokupne troškove elelektrične enerigije na prečistaču pokriju alternativnim izvorima.\n„Mi planiramo da povećamo produkciju bio gasa i samim tim biće nam potreban još jedan gas generator. To je jedna faza, a druga faza je korišćenje solarne energije i mi smo u fazi pripreme tehničke dokumentacije za to“, kaže Đurđević\nPostavljanje gas generatora deo je projekta prekogranične saradnje Eksploatacija različitih izvora u proizvodnji „zelene energije“, koji sufinansira Evropska unija u okviru IPA Intereg prekograničnog progama Hrvatska–Srbija.\nPrethodniPREDSTAVLJEN JEDINSTVENI INFORMACIONI SISTEM LOKALNE PORESKE ADMINISTRACIJE\nSledećiTise – zeleni ponos Sombora


28.07.2017 15:37 6966 0 0\nLuksuzni apartmani Val Maslina iz Bara i Bogdanović iz Kotora, posljednji su u nizu smještaja u Crnoj Gori koji su dobili sertifikat Ekološki znak Evropske unije (EU), kojim se dokazuje kvalitet turističke usluge tih objekata i spremnost za unapređenje poslovanja u cilju dostizanja vodećih ekoloških standarda.\nOd početka godine šest hotela pridružilo se porodici eko sertifikovanog smještaja u Crnoj Gori, dok je veliki broj započeo proces sertifikacije. Sertifikat se izdaje na osnovu provjere usaglašenosti 22 obavezujuća kriterijuma od ukupno 43 kriterijuma koja oznaka prepoznaje.\nEkološki znak EU, uspostavljen je prije 25 godina i omogućava promociju proizvoda i usluga na tržištu od 500 miliona stanovnika, koje uključuje neke od najznačajnijih emitivnih tržišta, kao što su Njemačka, Francuska, države Beneluksa i Skandinavije.\nMinistarstvo održivog razvoja i turizma i Kancelarija Programa Ujedinjenih nacija za razvoj (UNDP), u saradnji sa Nacionalnom turističkom organizicijom Crne Gore, podržava uvođenje međunarodnih sertifikata Ekološki znak Evropske unije i Travelife za hotele i apartmane.\nSertifikovani hoteli privlače ekološki obrazovane goste koji brinu o zaštiti životne sredine.\nDetaljnije 1357 3\nDetaljnije 10397 22\nDetaljnije 3603 14\nDetaljnije 2873 7 1\nRoveda objavio selfi sa Vujanovićem: San mi je potpuno ispunjen. Marčelo Roveda, crnogorskoj javnosti poznat kao Brazilac koji Crnu Goru smatra drugom domovinom, objavio je selfi nakon sastanka sa...\nDetaljnije 1599 1\nDetaljnije 6758 3\nDetaljnije 3989 2\nDetaljnije 7410 4\nDetaljnije 1282 14\nDetaljnije 2035 8\nDetaljnije 11098 11 2